525-ci Qəzet - Qəlblərin fatehi - Cahangir Məmmədlinin 75 yaşına\nQəlblərin fatehi - Cahangir Məmmədlinin 75 yaşına\nHər dövr insanlarının özünəməxsus həyat və təfəkkür tərzi, maddi-mənəvi tələbatı, istəkləri olur.\nÖtən əsrin 70-80-ci illər Azərbaycan Dövlət Universiteti (indiki Bakı Dövlət Universiteti) Jurnalistika fakültəsinin tələbələri də bu baxımdan istisna deyildi və onların da məxsusi məziyyətləri vardı, həmin xüsusiyyətlər onları özündən əvvəlki və sonrakı dövrlər gəncliyindən xeyli dərəcədə fərqləndirirdi. Xarici ölkələrlə, Qərb dünyası ilə SSRİ arasında “dəmir pərdə”nin mövcud olduğu zaman, kompüter, xüsusilə internet anlayışlarının hələ laboratoriyalardan çıxmadığı, milli dildə elmi, bədii əsərlərin qıtlığı şəraitində təhsil alan tələbələr daha çox oxumağa, daha çox mənimsəməyə maraq göstərir, heyrətamiz ehtiras və həvəslə ətrafda cərəyan edən prosesləri izləyir, onları dərk etməyə və dəyərləndirməyə çalışırdı.Həmin dövr tələbələrinin bəxti onda gətirmişdi ki, müəllimlər də tələbələrin tələbatını duyur, hiss edir və onların mənəvi, ruhi istəklərinə, ehtiyaclarına biganə qalmırdılar. Şirməmməd Hüseynov, Abbas Zamanov, Mir Cəlal Paşayev, Nurəddin Babayev, Nəsir İmanquliyev, Şamil Qurbanov, Nəriman Zeynalov, Abuzər İsmayılov, Qulu Xəlilov, Famil Mehdi, Xəlil Əlimirzəyev... kimi qələmi və kəlamı ilə məşhur olan xadimlər Sovet rejimi və kommunist ideologiyasının prinsip və qaydalarına açıq-aşkar zidd getməsələr də, sətiraltı sözlərlə, mətbuat tariximizin azmanlarından gətirdikləri sitatlarla, nəhayət, həyat hekayələri ilə tələbələrin gözlərini açır, onlara fakt və hadisələri müstəqil şəkildə təhlil etmək, dəyərləndirmək, nəticə çıxarmaq bacarığı,vərdişi aşılayırdılar.\nAdını çəkdiyimiz və məhəbbətlə xatırladığımız həmin böyük müəllimlərlə çiyin-çiyinə nisbətən cavan Cahangir Məmmədli, Yalçın Əlizadə, Mahmud Mahmudov, Əliş Nəbili, Akif Rüstəmov, Nəsir Əhmədli... kimi müəllimlər də ustadlarla eyni yolu gedir, eyni mərama, məsləyə xidmət edirdilər. Onların hamısının tələbələrinin, o cümlədən, mənim də taleyimdə rolu, yeri olmuşdur. Kökdən gələn, adət-ənənlərimizdən qidalanan milli duyğuları, zəngin mənəviyyatı, parlaq dünyagörüşü, geniş intellekti, çevik və aydın düşüncə tərzi, pedaqoqluq məharəti, iti qələmi ilə Cahangir Məmmədli həqiqətən də ötən illər ərzində böyük nüfuz qazanmış, qəlblərin fatehinə çevrilmişdir.\nSadə və səmimi insan, dəyərli alim-pedaqoq Cahangir Məmmədlinin həyat və fəaliyyəti haqqında sənədli film çəkilmiş, barəsində KİV-də çoxlu sayda məqalələr dərc edilmişdir. Onun sarsıntı və sıxıntılarla dolu körpəlik, uşaqlıq, yeniyetməlik, gənclik illəri, əsgərlik, tələbəlik həyatı ilə tanış olduqca, Cahangir müəllimin əzəmətli obrazı göz önündə canlanır və taleyin sitəm və sınaqlarına sinə gərən bu insanın dözümü, iradəsi, inadkarlığı, zəhmətsevərliyi və nikbinliyinə məftun olursan”. C.Məmmədli daha çox zəhməti, yoxsa istedadı sayəsində bu zirvəyə yüksəlib?”- sualının cavabı fikrimcə, belədir: İstedadı C ahangir müəllimi fədakarlığa, zəhmətə sövq edib, yaxud belə də demək olar, əməyə bağlılığı Cahangir müəllimin istedadını üzə çıxarıb. Saysız- hesabsız elmi- publisistik məqalələr, bir- birindən dəyərli kitablar C. Məmmədlinin maraq və fəaliyyət dairəsinin genişliyinə dəlalət edir. Hələ cavan yaşlarından qələmə sarılan Cahangir müəllimin nəbzi daim ölkənin ədəbi-mədəni, mətbu həyatı ilə birgə vurmuş, qəlbinin çırpıntılarını oxucularla bölüşmüşdür.\nCahangir Məmmədlinin sözü ilə əməli həmişə bir-birini tamamlamışdır. O, həmkarlarına, tələbələrinə obyektiv, operativ, vicdanlı, dürüst, prinsipial, ədalətli olmağı, qərəzə, böhtana yol verməməyi tövsiyə edir. C. Məmmədlinin fəal və faydalı ictimai, elmi- pedaqoji fəaliyyəti, eyni zamanda istər kafedra müdiri, istər dekan kimi daşıdığı vəzifələrdə təmiz əməlləri, xoş niyyəti və məramı bu tələblər üçün ciddi mənəvi əsas verir və ona haqq qazandırır.\nTəbiət etibarı ilə yazmağa, yaratmağa meylli olan Cahangir Məmmədli həmişə axtarışdadır. Hərdən elə təəssürat yaranır ki, qarşında sanki eyni zamanda iki Cahangir Məmmədli var: biri auditoriyada mühazirə oxuyur, digəri fikrən hansısa elmi məqalə üzərində işləyir, yaxud biri dekanlıqda iclas aparır, digəri qəlbində bir rəyin planını cızır, biri tədbirdə çıxış edir, digəri xəyalən yenicə başa çatdırdığı məqaləni təkrarən gözdən keçirir və s. Əsərləri ilə milli jurnalistika irsinə layiqli töhfələr verən, onu zənginləşdirən Cahangir müəllimin ən üstün cəhətlərindən biri özünə tənqidi yanaşmasıdır. Müsahibələrindən birində həmkarı ondan yaradıcılıq planlarını və bu vaxta kimi etmədiklərini soruşur. Cahangir müəllim cavab verir ki, jurnalistika nəzəriyyəsi ilə bağlı çox kitablar yaza bilərdim, çox problemlər qaldıra bilərdim. Onlardan bəzilərini etmişəm. Tutalım, yeni dönəm jurnalistikası ilə bağlı əsərlərim var. Amma görürəm, jurnalistikanın Qərb standartlarına münasibəti yenidən işləmək olardı. Tam əminliklə deyirəm ki, əgər Cahangir müəllim bu dediklərini də etsəydi, yenə yeni problemlər haqqında və onların həllinin vacibliyindən danışacaqdı.\n30 ildən də çox Azərbaycan jurnalistikasının elmi-nəzəri və praktik problemləri sahəsində çalışan Cahangir Məmmədli son illərdə müasir dövr jurnalistikasının qurucusu və mahir təşkilatçısı funksiyasını bacarıqla yerinə yetirməkdədir. Zəngin təcrübənin və gərgin axtarışların bəhrəsi kimi ərsəyə gətirdiyi “Azərbaycanda jurnalistikanın müasir inkişaf meylləri” mövzusunda doktorluq dissertasiyası Cahangir müəllimin sahənin inkişafına sanballı töfhəsi oldu. Əsərdə çağdaş jurnalistikanın başlıca cəhətləri, məziyyətləri göstərilir və bu konteksdə yeni dövr Azərbaycan jurnalistikasının inkişaf meylləri ümumiləşdirilir, təhlil olunur, xarakterizə edilir, dəyərləndirilir.\nCahangir Məmmədlinin jurnalistika ilə bağlı çoxsaylı kitablarının, o cümlədən, dərsliklərinin dəyəri və sanbalı ayrıca və geniş bir mövzudur. Tələbələri Cahangir müəllimə bağlayan yalnız onun əsərləri deyil, fakültədə, auditoriyada, kafedradakı görüşlərdən, söhbətlərdən, müzakirələrdən, bəzən mübahisələrdən yaranan və hər birinin tərcümeyi-halına yazılan, həkk olunan, unudulmaz, əziz xatirələrdir. 1970- ci illərin sonlarında- 2-ci, 3-cü kursda oxuyarkən Cahangir müəllim bizə XIX əsr rus jurnalistikasından mühazirələr oxuyurdu. O, mühazirələri elə məhəbbət və şövqlə aparırdı ki, dərsin bitdiyini bildirən zəngdən sonra tələbələr onu dəhlizdə dövrəyə alır, ard-arası kəsilməyən suallar verirdi.Cahangir müəllim yorulmur, usanmır, sualları özünəxas təbəssümlə cavablandırır, tələbələrin predmetə böyük maraq göstərməsindən məmnunluğunu gizlətmirdi. C. Məmmədli həmin dövr rus ədəbiyyatı, publisistikası kimi jurnalistikasının da öz tarixinin zəngin və mübariz səhifələrini yazdığını,çöldən sərhədlərini genişləndirən, içdən çürüyən “Avropa jandarmı”nın - Rusiya imperiyasının bütün problemlərini, təhkimçilik köləliyinin və mütləqiyyət zülmünün törətdiyi fəsadları, dərd-sərini, yükünü öz çiynində çəkdiyini deyir,çar üsul-idarəsini, onunla bağlı cəmiyyətdə mövcud olan bütün eybəcərlikləri darmadağın edən, ictimai, inqilabi-demokratik fikri formalaşdıran, publikanın zövqünü tərbiyələndirən tərəqqipərvər qüvvələri səfərbər edən rus mətbuatının ən parlaq nümunələrinin- “Russkaya mısl”, “VestnikYevropı”, “Russkoye boqatstvo”, “Russkiy vestnik”, “Jizn”, “Naçalo”, “Niva”, “Rodina”, “Vokruq sveta”, “Polyarnaya zvezda”, “Kolokol”, “Teleskop”, “Nedelya” və s. kimi nüfuzlu qəzet və jurnalların rus cəmiyyətindəki yeri və rolunu vurğulayır, A.A.Bestujev, V.K.Kjulxelbeker, F.A.Bulqarin, A.İ.Gertsen, N.P.Oqaryov, N.L.Dobrolyubov, N.Q.Çernışevski, D.İ.Pisarev, V.Q.Belinski, A.S.Suvorin kimi naşir, redaktor və publisistlərin coşqun fəaliyyətindən söz açırdı.Belə mühazirələrdən sonra tələbələr öz aralarında maraqlı fikir mübadiləsi edir, növbəti dərslərdə Cahangir müəllimə ünvanlayacaqları sualları formalaşdırırdılar.\nTəcrübəli, mahir pedaqoq Cahangir Məmmədlinin yuxarıda adını çəkdiyimiz mütərəqqi rus ziyalılarının, maarifçi- dekabristlərin həyat və yaradıcılığından dönə-dönə, sevə-sevə bəhs etməsinin səbəbi təkcə onun öz peşəsinə vurğunluğunda deyildi. Tələbə yoldaşımız, “Azərbaycan” qəzetinin müxbiri Raqif Məmmədovla ötənləri, Cahangir müəllimin mühazirələrini xatırlayarkən dedikləri maraqlıdır və həqiqəti əks etdirir:- Cahangir müəllim özünü xalq yolunda fəda edən , bu yolda hər cür məhrumiyyətlərə dözən rus publisistlərindən, mətbuatından məhəbbətlə bəhs etməklə, sanki “ xalqına, millətinə xidmət edən jurnalist və mətbu orqan necə olmalıdır?”- sualını cavablandırırdı.Onun o dövrlərdə açıq-aşkar Sovet sisteminə, kommunist ideologiyasına qarşı çıxdığını söyləmək, səmimiyyətdən uzaq olardı. Amma fikir verin, o heç vaxt bizə “Kommunist” qəzetini, yaxud “Pravda”nı oxuyun deməzdi, deyərdi ki, 60- cı illər ədəbiyyatını mütaliə edin, “Azərbaycan gəncləri”ni, “Bakı” axşam qəzetini, “Ulduz” jurnalını, “Literaturaya qazeta”nı, “Arqumentı i faktı”, “Komsomolskaya pravda” qəzetlərini, Məmməd Arazı, Bəxtiyar Vahabzadəni oxuyun, deyəndən sonra tövsiyə edərdi ki, Süleyman Rüstəmin Cənub şeirlərini də oxuyun. Əlbəttə, ayıq tələbə anlayır, görürdü ki, o, partiya, komsomol mövzusunun üzərindən niyə sükutla keçir...\nBu günlərdə mənalı, halal və şərəfli ömrü, əsərləri, pedaqoji fəaliyyəti ilə örnək olan professor Cahangir Məmmədlinin yubileyi qeyd olundu. Bakı Dövlət Universitetinin rektoru Abel Məhərrəmov Cahangir Məmmədlini Azərbaycan milli jurnalistika elmi məktəbinin görkəmli nümayəndəsi, ali jurnalistika təhsilinin təşkilatçılarından biri, tanınmış elm, təhsil və mədəniyyət xadimi adlandırmış, demişdir ki, Cahangir Məmmədli uzun illər boyu səmərəli elmi-pedaqoji və ictimai-mədəni fəaliyyət ilə elmin və təhsilin tərəqqisinə çalışmış, universitetimizdə böyük hörmət qazanmışdır.\nBiz də böyük eşq və ehtirasla ilə yaşayan, yaradan hörmətli professoru, müəllimimizi yubileyi münasibəti ilə səmimi qəlbdən təbrik edir, ona müstəqil jurnalistikanın elmi-nəzəri və praktik tərəqqisində, təhsil- tədris təşkilatçılığı sahəsində yeni uğurlar arzulayırıq.


Prezidenti İlham Əliyev xalqa müraciət edib: "Biz Ermənistandan fərqli olaraq, heç kimdən kömək istəmirik" » Teref.az\nPrezidenti İlham Əliyev xalqa müraciət edib: "Biz Ermənistandan fərqli olaraq, heç kimdən kömək istəmirik"\nPrezidenti İlham Əliyev xalqa müraciət edib:\n“Gedin baxın da, F-16 nə edir: havadadır ya yerdədir. Hər kəs bilir ki, yerdədir və təlimlər üçün gəlib. Müharibə başlayandan qalıb. Türkiyə, qardaşlarımız onu mənəvi dəstək üçün saxlayıblar. Bir də ki, əgər bizə qarşı kənardan aqressiya olarsa, o F-16-ları görəcəklər onlar”\n“Yığılmışıq boğaza. Vasitəsi neytral olmalıdır, neytral deyilsə, getsin, öz namizədliyini geri götürsün. Vasitəçi ölkələr yeni funksiya fikirləşsinlər ki, nə ilə məşğul olacaqlar. Beş rayonun azad edilməsi deyilirdi. Artıq onun dördü bizdədir. O məsələ artıq qurtardı. Biz özümüz – Füzuli, Cəbrayıl, Zəngilan, Qubadlı çox hissəsi bizdədir. Eyni zamanda, Hadrut da bizdədir”.


Almaniya devlət:Ğərəbaği bandə mnətəğə - Parstoday\nAlmaniya devlət:Ğərəbaği bandə mnətəğə\n11 Oktyabr 2018, 11:19\nAlmaniya devlət bı rujononədə Ğərəbaği munağişə iyən məntəğə həxədə ıştə siyasətış elan kardə və votəşe:Ğərəbaği bandə məntəğə Azərbaycan Respublika sərzəmini əraziku qıləy baxşe.\nBə Riport xəbəriyə kanali nəğli əsosi Aran xəbəriyə mərkəzi elanış kardə Almaniya məclisi AFD ya tındə rostə fraksiya,çı məmləkəti devləti siyasətış Ğərəbaği munağişə və almaniya de ermənistanı miyonədə bıə əlağəku məlumatış tələb kardə.\nBə ım xəbon əsosi Almaniya devlət bə məclisi ım fraksiya sualon cəvobədə elanış kardə ki Berlin Ğərəbaği bandə məntəğə iyən ermənion kontorolədə bıə çəy 7 qılə ətrofinə şəhrıstani Azərbaycan Respublika ərazi zındəy.\nAlmaniya devlət eyne holədə elanış kardə ki Ğərəbaği bandə məntəğə respublikani bə rəsmiyət zınə ni.\neyne holədə Almaniya devlət ım suali cəvobədə ki Berlin Ğərəbaği bandə məntəğə beynəlxalğə muvğeiyəti çokonə zındəy jıqo cəvobış do ki Ğərəbaği bandə məntəğə Azərbaycan Respublika sərzəmini qıləy baxşe.\nĞərəboğədə minə tıpeku 3 nəfər kıştə bıən.\nĞərəbaği munağişə həl karde Avropa əmniyyət və həmkarəti təşkilati əsosə fik.\nĞərəbağədə ermənistanı qıləy hərbi kıştə bə.\n41 çandə ləzə bənav


Palitra qəzetiDSMF-nin 8 rayon şöbəsinin əməkdaşları üçün seminar müşavirə təşkil olunub\nDSMF-nin 8 rayon şöbəsinin əməkdaşları üçün seminar müşavirə təşkil olunub\nÖlkəmizin pensiya qanunvericiliyindəki son dəyişikliklər pensiya təminatı sisteminin müasir tələblərə uyğun təkmilləşməsinə, qabaqcıl dünya təcrübəsi əsasında pensiya təminatı sistemində sığorta prinsiplərinin gücləndirilməsinə, qazanılan pensiya hüquqları ilə toplanılan sığorta vəsaitləri arasında balanslaşdırılmış uyğunluğun yaradılmasına imkan verib.\nBu barədə Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun pensiya qanunvericiliyindəki son dəyişikliklərlə əlaqədar Masallı rayonunda keçirdiyi seminar-müşavirədə bildirilib. Tədbirdə Fondun Lənkəran, Masallı, Astara, Lerik, Yardımlı, Biləsuvar, Neftçala və Cəbrayıl rayon şöbələrinin aidiyyəti sektorlarının əməkdaşları iştirak edib.\nTədbirdə 2017-ci il 1 iyul tarixədək təyin olunmuş əmək pensiyalarının məbləğinin şərti çevrilməsinin və qeyd olunan vaxtadək istifadə edilməmiş pensiya kapitalının yenidən hesablanmasının aparılması, pensiyaların indeksləşdirilərək artırılmasının yeni qaydası, pensiya öhdəliklərinin strukturu, yeni maliyyələşmə mexanizmi, pensiya kapitalının formalaşması barədə məlumat verilib. Həmçinin pensiya yaşının qanunvericilikdə nəzərdə tutulan qaydada artırılması, yaşa və əlilliyə görə pensiya hüququnun yaranması, yaşa görə pensiya məbləğinin hesablanması, işləyən yaşa görə pensiyaçıların pensiyalarının yenidən hesablanması qaydaları və s. diqqətə çatdırılıb. Seminar-müşavirə sualların cavablandırılması və müzakirə şəraitində davam edib.\nQeyd edək ki, Dövlət Sosial Müdafiə Fondu pensiya qanunvericiliyindəki son dəyişikliklərlə bağlı yerli qurumlarının əməkdaşlarına izahatlar verilməsi üçün bundan öncə Bakı (Fondun aparatında) və Gəncə şəhərlərində, Xaçmaz rayonunda da seminar-müşavirələr keçirib. Ölkəmizin digər bölgələrində də bu məqsədlə tədbirlərin təşkil edilməsi nəzərə tutulub.


“Kölgə Mossad”dan şok iddia... ABŞ Suriyada Türkiyə-Rusiya-İran üçlüyünə qarşı ərəb ölkələri kartını işə salır... - YENİLƏNDİ\n2 Yan. 20:35\nABŞ prezidenti Donald Trampın Suriyadan çəkilmə qərarından sonra bununla bağlı hər gün yeni iddialar ortaya atılır. Yeni iddialara görə, Tramp Amerika əsgərlərinin çəkiləcəyi Suriyanın şimalındakı bölgələrə Ərəb ölkələrinin ordularını yerləşdirmək istəyir. Baki-xeber.com xəbər verir ki, bu barədə İsrailin kəşfiyyat saytı Debka yazır.\n“Kölgə Mossad” kimi də tanınan sayt yazır ki, bu çərçivədə Misir və Birləşmiş Ərəb Əmirliklərinin hərbçiləri Türkiyənin hədəfinə olan Menbiçə gizli səfər ediblər. “Debka”ya görə, PKK/YPG-nin işğalı altında olan Menbiçi gizli şəkildə ziyarət edən Misir və BƏƏ hərbçiləri, bölgəni gəzərək öz əsgərlərinin haraya və necə yerləşdirilməsinə dair qeydlər aparıblar.\n“Kölgə Mossad” yazır ki, ABŞ-ın yeni Suriya planı ilə bağlı diplomatik təmaslar da davam edir. Ağ Ev BƏƏ şahzadəsi Şeyx Məhəmməd bin Ziyad və Misir prezidenti Sisi ilə danışıqlar aparır. Amerika rəhbərliyi bu iki liderə, Menbiç bölgəsindəki Amerika hərbçilərinin çəkiləcəyi mövqelərdə Misir və BƏƏ hərbçilərini yerləşməyi təklif edir, eyni zamanda Türkiyə, Rusiya və Əsəd tərəfindən ola biləcək hücum əməliyyatlarının qarşısını almaq üçün havadan müdafiə dəstəyi verəcəyini vəd edir.\nSayt, Əsədin, Sisinin 4 illik hakimiyyəti dövründə onu dəstəkləyən yeganə ərəb lideri olması, eyni zamanda suriyalı hərbçilərin də bölgədə yerləşdirilməsinə razılıq veriləcəyi halda bu plana müsbət yanaşa biləcəyini yazır. Əsədin Dəməşqdə səfirliyini yenidən açan ilk ərəb ölkəsi BƏƏ-nin də bölgədə olmasına isti yanaşacağı bildirilir.\nQeyd edilir ki, ABŞ İranı Suriyadan çıxarmaq üçün digər strateji bölgələrə isə Səudiyyə və başqa ərəb ölkələrinin də əsgər göndərməsinə çalışır. Kəşfiyyat saytı iddia edir ki, əgər bu plan Münbiçdə baş tutarsa, bu Suriyanın İraqla sərhədi kimi digər bölgələrində də qarışıq ərəb qüvvələrinin yerləşdirilməsinin yolunu aça bilər.\n“Ərəb NATO”su yaratmağa çalışan Tramp bundan əvvəl bildirmişdi ki, Suriyada ABŞ-ın rolunu Ərəb ölkələri üzərlərinə götürməlidir.\n"Əgər Tramp rəhbərliyinin planları gerçəkləşərsə, Səudiyyə Ərəbistanı, Mərakeş və Əlcəzair kimi ölkələr də İran qüvvələrini bölgəndən çıxarmaq üçün ordu göndərə bilərlər" - “Debka” yazır.


"Rusiyanın gelecek lideri genc ve yetkin bir insan olmalıdır" – Putin - Azadliq Xeber\n“Rusiyanın gelecek lideri genc ve yetkin bir insan olmalıdır” – Putin\n“Rusiyanın gələcək lideri gənc və yetkin bir insan olmalıdır” - Putin\n05.09.2016 / 13:10 xeber –\nRusiya prezidenti Vladimir Putin 2018-ci ildə keçiriləcək prezident seçkilərində iştirak edib-etməyəcəyi haqda hələ qərar vermədiyini bildirib.\nAPA-nın Moskva müxbirinin məlumatına görə, V. Putin “Bloomberg” agentliyinə müsahibəsində 2018-ci ildə keçiriləcək prezident seçkilərindən danışmağın tez olduğunu söyləyib: “Sentyabrda keçiriləcək parlament seçkilərinin yekununu gözləmək lazımdır. Nəticələrə baxmaq lazımdır. Ona görə də prezident seçkilərindən danışmaq hələ çox tezdir. Sürətlə dəyişən dünyada bu haqda danışmaq sadəcə, zərərlidir. İşləmək, qarşımıza qoyduğumuz plan və tapşırıqların yerinə yetirilməsinə nail olmaq lazımdır. İnsanların həyat səviyyəsini yüksəltmək, iqtisadiyyatı inkişaf etdirmək, sosial sahəni, ölkənin müdafiə qabiliyyətini yüksəltmək lazımdır. Bütün bu vəzifələrin həllindən asılı olaraq 2018-ci ildə prezident seçkiləri kampaniyasını neçə təşkil edəcəyimizə və kimin namizəd olacağına baxacağıq. Mən, hələlik özüm üçün heç bir qərar verməmişəm”.\nV. Putin onu da əlavə edib ki, Rusiyanın gələcək lideri kifayət qədər gənc, lakin yetkin bir insan olmalıdır.


Bu il Putin Lenini dəfn edəcək, ya yox?\n2021, 13 Aprel, çərşənbə axşamı, Bakı vaxtı 18:00\nMoskva, Movzoleydə Lenin nəşi,30 oktyabr 1993\n“Currenttime TV”nin məqaləsi belə adlanır\nHətta epatajı sevən Vladimir Jirinovskinin Putinin əlindən “Vətən qarşısında xidmətlərinə görə” ordenini alarkən, əlini göyə qaldırıb dedikləri şit görünmüşdü: "Allah çarı qoru! Bizim şərəfimiz üçün hökmranlıq et! Pravoslav Çar, düşmənlərimizin bizdən qorxması üçün çarlıq et! Allah, özün Çarı qoru!”.\nVideoyazıda Putinin reaksiyası görünmür. Təltifetmə mərasimi sentyabrın 22-də - “Vahid Rusiya” partiyası öz tarixində Duma seçkilərindəki ən yüksək nəticəni əldə edəndən 4 gün sonra baş vermişdi. Partiyanın parlamentə nəzarəti ona Konstitusiyanı dəyişmək imkanı yaradıb. “Vahid Rusiya”, məsələn, prezident səlahiyyətləri ilə bağlı zaman məhdudiyyətini aradan qaldıraraq Putinə ömürlük hakimiyyətdə qalmaq imkanı verə bilər.\nPutinin rus çarı obrazı\nSəsləndirilən imperiya himnini Jirinovskinin bədahətən söylədiyini, yoxsa Kremlin istəyi ilə səsləndirdiyini demək çətindir. Amma bu hal Putinin 17 ildir həvəslə oynamağa çalışdığı rus çarı obrazı ilə gözəl uyğunlaşır. Belə cəhdlər Kreml rəhbərinin həm strateji planlarında, həm də ayrı-ayrı detallarda nəzərə çarpır: Kremlin dəbdəbəli interyerlərindən, Soçidəki iqamətgahdan tutmuş gözlənilməz fərmanlara və işdən azadetmələrədək. Putin rusiyalıların tək ümidi sifətində görünmək istəyir və bu məsələdə daşqəlbli oliqarxlardan, etinasız bürokratlardan fərqlənməyə çalışır.\nXarici siyasətdə də Putinin özünəinamı çarlara xas şəkildədir. Özəllliklə üçüncü müddət prezidentliyi dövründə. Krımın işğalı tarixi ədalətin bərpası və ikinci Yekaterinanın uğurlarınıngeridönüşü kimi qələmə verildi. Qərb liderlərinə meydan oxundu: Rusiya öz nüfuz dairəsini nəinki Avropada, həm də ondan kənarda gücləndirdi.\nAmma Putinin çar obrazında bir qüsurunu gizlətmək çətindir. Kremlin divarları yanında, “Qızıl Meydan”dakıı mavzoleydə Leninin balzamlaşdırılmış nəşi var. Bu mavzoley çarlardan Putinə doğru olan düz yolun qarşısında sədd çəkib. Rusiya prezidenti sovet dönəmində Leninin adını daşıyan şəhərdə doğulub və 16 il DTK-da çalışıb. 9 may qələbə paradında da Leninlə çar Putin obrazları uyğunlaşmır, bu səbəbdən, mavzoleyi dekorasiyaların arxasında gizlətməli olurlar. Prezidentsə sovet tarixinin başlıca hadisəsi - faşizm üzərində qələbə barədə təntənəli nitqlə çıxış edir.\nPutin, Yeni il təbriki zamanı, 2017\nPutin hansı Rusiyanı örnək model götürüb?\nYeni Rusiyanı yaradarkən, Putin həm çar Rusiyasından, həm də sovet dönəmindən yararlanır. Onu tez-tez sovet dönəminə qayıtmaqda, hətta öz hakimiyyətini möhkəmlətmək üçün stalinçi üsullardan istifadədə tənqid edirlər. Amma o öz obrazını qısamüddətli və ziddiyyətli sovet təcrübəsindən daha çox Rusiya monarxiyasının uzunmüddətli tarixinə bağlamağa can atır. Üstəlik, sovet hakimiyyətinin 70 illik sərt tarixi inqilabla başlanıb. Putinsə inqilabı rejiminə başlıca təhlükə sayır.\n“Artıq neçə ildir ki, örnək model kimi sovet dönəmini deyil, çar Rusiyasını əsas götürmək gərəkdiyi fikri aşılanır”, - Praqadakı Beynəlxalq Münasibətlər İnstitutunun siyasi analitiki Mark Qaleotti belə deyir. “Mən soruşmaq istərdim, Putin SSRİ-nin dağılmasını XX əsrin fəlakəti adlandırırsa, nə vaxtsa 1917-ci il haqqında da bunları deyəcəkmi?”.\nLenini dəfn etmək fikri çoxdan səslənir. Öz praqmatikliyi ilə məşhur olan Putin də yəqin bu haqda çoxdan düşünür. Oktyabr inqilabının 100 illiyi məntiqi səbəb kimi çox uyğun görünə bilər. Bu, ən azından cəmiyyətə bir işarə olardı: inqilab – şərdir. Putin artıq Lenini “Rusiya adlı binanın altına atom bombası qoyduğu”na görə tənqid edib və bolşevik hakimiyyətini repressiyalarda suçlayıb.\nPutinin inqilab xofu\nRusiya Kommunist partiyasının mitinqi, 7 noyabr 2016\nPutin ötən ilin sonunda Federal Məclisə müraciətində bütün çevrilişlərinyalnız “insan fəlakəti, ölümlər, müflisləşmə və dağıntılar”la nəticələndiyini vurğulayaraq, inqilablar nəticəsində “Rusiyanın, demək olar, hər bir ailəsinə toxunmuş faciələrlə bazarlıq etməməyə” və ona təkrar cəhd göstərməməyə çağırıb.\nPutinin inqilablar qarşısında qorxusu son 13 ildə xalq inqilabları nəticəsində 3 keçmiş sovet respublikası – Gürcüstan, Qırğızıstan və Ukraynadakı hakimiyyət dəyişikliyindən qaynaqlanır. Rusiya hakimiyyəti bu dəyişikliklərin arxasında ABŞ-ın durduğunu düşünür.\nAnalitiklərin fikrincə, Putin 2011-ci ilin dekabrında küçə mümayişlərindən bərk qorxub. Nümayişlər onun yenidən prezident postuna namizədliyini irəli sürmə qərarından və bu ərəfədə keçirilmiş parlement seçkilərindəki saxtalaşdırmalarla bağlı çoxsaylı məlumatlardan sonra başlanmışdı. Putin etirazlara səbrlə yanaşdı. O, 2012-ci ildə Kremlə qayıtdıqdan sonra təşkilatlanmaları dağıtmaq və etirazçılara divan tutmaq istiqamətində qəti addımlar atdı.\nPutin 2018-ci ilin mayındakı növbəti prezident seçkilərinə hazırlaşır. Onun bu seçkilərdə də iştirakı və qələbə çalacağı gözlənilir. Amma daha sonrakı gələcəyi dumanlıdır. Konstitusiyaya görə, o, 2024-cü ildə - 71 yaşında üçüncü müddətə namizədliyini verə bilməz.\nSeçkilərə bir neçə ay qalmış...\nSeçkilərə bir neçə ay qalmış Leninin nəşinin dəfnini nəzarətdə saxlamaq çətin olacaq, axı siyasi proseslərə təkan verə bilər. Diğər tərəfdən, bu addım sovet keçmişi ilə bağlarını qıran bir rəhbər kimi, Putinin tarixi rolunu vurğulayardı.\nRusiya müxalifəti, "Ədalətli seçki uğrunda"\nBeləcə, 2024-cü ildən sonra da hakimiyyətdə qalmaq üçün Konstitusiyada dəyişikliklərə zəmin yaranardı. Putin ön səhnədə getməyə və Rusiyanın siyasi sistemində institutların rolunu artırmağa üstünlük verərsə, Lenindən qurtulma bundan ötrü simvolik təkan rolunu oynayardı.\nYeni ilin ilk günlərində Kreml düşərgəsinə daxil “Komsomolskaya pravda”nın müxbiri Dmitriy Smirnov öz “twitter” hesabında sorğu aparır: “Lenini basdırmaq lazımdırmı?”.\nAmma rusklər də var. Leninin dəfni barədə çağırışlar elə SSRİ-nin süqutundan dərhal sonra səslənməyə başlamışdı. 2013-cü ildə “Levada-Mərkəz”in sorğusuna görə, rəyi soruşulan rusların yalnız 25 faizi Leninin Qızıl Meydanda qalmalı olduğunu deyib. Hərçənd, kremldəkilər hər zaman sovet xiffətiylə yaşayanları incitməkdən və parlamentdə ikinci çoxluğa malik kommunistləri qəzəbləndirməkdən ehtiyatlanıblar.\nBolşeviklər 1918-ci ildə güllələnən ikinci Nikolayın və ailəsinin dəfn olunduğu yeri açıqlamaqdan, çar ailəsinin əzabkeş və etiraz rəmzi kimi təqdim edilməsindən həmişə qorxublar. Postsovet rəhbərləri də Leninin nəşini mavzoleydən çıxarmaqla Kremlin solçu tənqidçilərinin əlinə əlavə arqument verməkdən çəkinirlər.


İsmayıl Şıxlı niyə “indi rahat ölə bilərəm” demişdi? - 10 fakt\nBu gün görkəmli nasir, ədəbiyyatşünas, publisist, yazıçı, pedaqoq, ssenarist İsmayıl Şıxlının doğum günüdür.\nKult.az İsmayıl Şıxlı ilə bağlı 10 faktı təqdim edir:\n2. İsmayıl Şıxlı Kosalar kəndində yeddiillik ibtidai məktəbi 4 ilə bitirir, Qazax pedaqoji məktəbinə hazırlaşır. Lakin yaşı az olduğu üçün buna icazə verilmir. Buna görə də o, doğum tarixini dəyişdirir.\n3. 1937-ci ildə qohumu Ümidə xanımla nişanlansa da, yalnız 7 il sonra ailə həyatı qura bilir. Çünki həm qızın atası, həm də İkinci Dünya müharibəsinin başlaması bu məsələni gecikdirir. İşmayıl Şıxlının bu evlilikdən Elçin və Fərrux adında iki oğlu dünyaya gəlir.\n4. İsmayıl Şıxlı İkinci Dünya müharibəsi dövründə Sovet ordusu tərkibində ön cəbhələrdə (Şimali Qafqaz, Krım, Belarus və Şərqi Prussiya istiqamətində) könüllü olaraq döyüşüb.\n5. İ.Şıxlının nəşr olunan ilk şeiri “Quşlar”dır, 1938-ci ildə “Ədəbiyyat” qəzetində dərc olunub. Həmin gün şair deyib: “Mən həm sevinirəm, həm də kədərlənirəm. Sevinirəm ki, şeirim çıxıb. Kədərlənirəm ki, bir də şeir yazmayacam”.\n6. Ədəbi yaradıcılığa 1947-ci ildə “İnqilab və mədəniyyət” jurnalında çap etdirdiyi “Həkimin nağılı” hekayəsi ilə başlayıb. Bundan sonra dövri mətbuatda müntəzəm çıxış edib. Əsərləri keçmiş SSRİ və xarici ölkə xalqlarının dillərinə tərcümə olunub.\n7. Yazıçının ən sevilən əsərlərindən olan “Dəli Kür” romanı 9 ilə ərsəyə gəlib. 1969-cu ildə yazıçının ssenarisi əsasında “Dəli Kür” filmi çəkilib. Lakin filmə qarşı SSRİ-də təziqlər olması səbəbi ilə bəzi səhnələr kəsilib. Yalnız təsadüf nəticəsində yandırılmayan filmin finalı müstəqillik illərində bərpa olunub.\n8. İsmayıl Şıxlı ictimai işlərdə də fəal çalışıb. 1986-cı ildə Yazıçılar İttifaqına sədr seçilib. Lakin 1987-ci ildə öz ərizəsi ilə sədrlikdən ayrılıb. Səbəb olaraq isə deyib: “Yaxın adamlarımın belə əcaib sifətə düşməsini görmək istəmirəm”.\n9. Şəkər xəstəliyindən gözləri tutulan yazıçı “Ölən dünyam" əsərini həyat yoldaşına diktə edərək yazdırıb. Daha sonra əsərini üzündən oxudaraq deyib: “Artıq rahat ölə bilərəm”.\n10. 28 yanvar 2019-cu ildə Azərbaycan Prezidenti İlham Əliyev İsmayıl Şıxlının 100 illik yubileyinin qeyd edilməsi haqqında sərəncam imzalayıb.\nQeyd edək ki, 1995-ci il iyulun 26-da Bakıda vəfat edib, Fəxri Xiyabanda dəfn olunub.\n2020.03.22 / 16:04


Roberto Bordin: "Bir az bəxtsizlik vardı" - Olimpiya Idman NövləriOlimpiya Idman Növləri\nRoberto Bordin: “Bir az bəxtsizlik vardı”\n20 dekabr 2019 / 19:35 Baxış sayı: 180\n“Neftçi”nin baş məşqçisi Roberto Bordin Azərbaycan kubokunun 1/4 final mərhələsində “Sumqayıt”la cavab oyunundan (0:0) sonra fikirlərini bildirib. Allsport.az xəbər verir ki, mübarizəni dayandıran “ağ-qaralar”ın italiyalı çalışdırıcısı bunları deyib:\n“Bilirdik ki, bizi çox çətin oyun gözləyir. Çalışırdıq, ilk oyundakı neqativ nəticəni aradan qaldıraq. Bunu oyunun əvvəlindən göstərmək istəyirdik. Matçın çox hissəsi istədiyimiz kimi alınırdı. Cinahlardan hücumlara üstünlük verməyə çalışırdıq. Sonlandırma çatışmırdı, bir az bəxtsizlik vardı. İki oyuna da baxsaq, rəqib çox hücum etmirdi. Üzgünük”.


“Ermənistan baş nazirinin “Dağlıq Qarabağın danışıqlar prosesinə cəlb edilməsi formatın dəyişdirilməsi deyil, bərpa ediməsidir” mülahizəsinin izahına ehtiyac duyulur. Belə ki, onu əsaslandıran hər hansı sənəd və qərarlar mövcud deyil”.\n“Qafqazinfo” xəbər verir ki, bu, Azərbaycan Xarici İşlər Nazirliyinin Mətbuat xidməti Ermənistan baş naziri Nikol Paşinyanın açıqlamasına verdiyi şərhdə qeyd olunub.\nMəlumatda danışıqlar prosesinin formatının dəyişilməz olduğunu birmənalı şəkildə əks etdirən Minsk Qrupunun həmsədrlərinin son bəyanatına bir daha nəzər yetirilib:\n“Oxşar bəyanatla Avropa İttifaqının yüksək vəzifəli şəxsləri də çıxış ediblər. Beynəlxalq ictimaiyyətin bu mövqeyi Ermənistan üçün ciddi siqnaldır, həmçinin Azərbaycanın əsaslı mövqeyinə dəstəyi nümayiş etdirir. Bununla belə, danışıqlar prosesinin reallıqlarını izah etmək üçün aşağıdakı məsələlərə yer ayırmağa ehtiyac var.\nBirincisi, BMT Təhlükəsizlik Şurasının 822, 853, 874 və 884 saylı qətnamələri Azərbaycanın suverenliyini, ərazi bütövlüyünü və beynəlxalq sərhədlərinin toxunulmazlığını birmənalı şəkildə təsdiqləyib və erməni işğalçı qüvvələrin Azərbaycan ərazilərindən dərhal, tam və qeyd-şərtsiz çıxarılmasını tələb edib. Bu qətnamələr münaqişənin nizama salınmasının hüquqi əsasını təşkil edir.\nİkincisi, ATƏT-in 1992-ci il 24 mart tarixində Helsinkidə Nazirlər Şurasının Əlavə Görüşünün gəldiyi nəticələrə nəzər salaq. Məlum olduğu kimi, bu sənəddə ATƏT-in Fəaliyyətdə olan Sədrinə Dağlıq Qarabağ münaqişəsi sülh yolu ilə həlli üzrə Minsk şəhərində sülh konfransının çağırılması tapşırılır və bu xüsusda sənəddə qeyd edilir: “Konfransda iştirak edən ölkələrlə məsləhətləşmələrdən sonra Dağlıq Qarabağın seçkili və digər nümayəndələri maraqlı tərəf qismində sədr tərəfindən Konfransa dəvət oluna bilər”. Burada əks olunan Dağlıq Qarabağın seçkili və digər nümayəndələri, məhz ölkəmizin Dağlıq Qarabağ bölgəsinin hər iki, erməni və azərbaycanlı icmasını nəzərdə tutur və sənəddə icmalar maraqlı tərəflər qismində qeyd olunur. Xatırladırıq ki, ATƏT-in Minsk Qrupunun həmsədlərinin son bəyanatında da hər iki icmaya məhz maraqlı tərəf qismində istinad edilir. Maraqlı tərəflərin Minsk Konfransına çağırılması məsələsinə gəldikdə isə, Ermənistan silahlı qüvvələri Azərbaycanın işğal olunmuş ərazilərindən çıxarıldıqdan sonra çağırılacaq sülh konfransına maraqlı tərəflər qismində ölkəmizin Dağlıq Qarabağ bölgəsinin hər iki icmasının dəvət olunmasına, əlbəttə müvafiq razılaşmadan sonra baxıla bilər.\nÜçüncüsü, 1994-cü il ATƏT-in Budapeşt qərarından dəqiq sitat gətiririk: “Münaqişənin davam etməsini və onun əhatə etdiyi insan fəlakətini pisləyərək, iştirakçı dövlətlər Rusiya Federasiyasının ATƏM-in Minsk Qrupu ilə əməkdaşlığı çərçivəsində vasitəçiliyi ilə münaqişə tərəflərinin 1994-cü ilin 12 may tarixli atəşkəs razılaşmasını təsdiq etməsini alqışladılar. Onlar BMT Təhlükəsizlik Şurasının müvafiq qətnamələrinə sadiq olduqlarını təsdiq etdilər və Təhlükəsizlik Şurasının ATƏM-in münaqişənin sülh yolu ilə həllinə yönələn səylərinə göstərdiyi siyasi dəstəyi alqışladılar”. Sammitin qərarında istinad edilən 1994-cü ilin 12 may tarixində əldə edilmiş atəşkəs razılaşması, ATƏT-in yuxarıda qeyd olunmuş 1992-ci il 24 mart tarixli Helsinki Nazirlər Şurasının qərarına uyğun olaraq münaqişənin tərəfləri qismində Azərbaycan və Ermənistan tərəfindən, eləcə də münaqişənin tənzimləbnəsində “maraqlı tərəflər” qismində Azərbaycanın Dağlıq Qarabağ bölgəsinin azərbaycanlı və erməni icmalarının rəhbərləri tərəfindən təsdiqlənib. Beləliklə də bu qərarda hər hansı bir şəkildə Dağlıq Qarabağa ayrıca tərəf kimi istinad edilmir. Üstəlik, BMT Təhlükəsizlik Şurasının məlum qətnamələrinə dəstək ifadə olunur. Həmçinin, atəşkəsin əldə olunması ilə bağlı razılıqdan danışarkən razılaşmanın xüsusi əlavəsi kimi Ermənistan qoşunlarının Azərbaycanın işğal olunmuş ərazilərindən çıxarılması barədə vaxt cədvəli hazırlandığını erməni tərəfinə xatırlatmaq istərdik. Bu cədvələ uyğun olaraq işğalçı Ermənistan qüvvələrinin Azərbaycan ərazilərindən çıxarılması təmin olunmalı idi”.\nSonda xatırladılıb ki, vaxtı ilə hələ 1992-ci ildə Ermənistanın bəzi əsassız iddialarının sülh prosesinə ciddi əngəl törətdiyini diqqətə alaraq, Minsk Qrupunun sədri tərəfindən Dağlıq Qarabağın azərbaycanlı və erməni icmalarının bərabərhüquqluluğuna dair açıqlama verilmişdi:\n“İtaliya sədrliyi Ermənistanın 24 mart mandatının Dağlıq Qarabağ ermənilərinə azərbaycan tərəfinə münasibətdə formal üstünlük verməsi, hətta onları “seçilmiş nümayəndələr” adlandırılması ilə bağlı Minsk Qrupunun digər üzvləri arasında hər hansı konsensus əldə edə bilmədi” (ATƏM Kommunikasiya sənədi Noş 279, Praqa, 15 sentyabr 1992). Göründüyü kimi, bu məsələyə hələ 1992-ci ildə, yəni Minsk Qrupunun formalaşdığı ilkin mərhələdə aydınlıq gətirilərək, Dağlıq Qarabağın hər iki icmasının bərabərhüquqlu olduğu bəyan edilib.


ƏHƏD ABIYEVDƏN UNİKAL HƏRƏKƏT - BAYRAĞI YUMRUQLADI - Azinforum.az İnformasiya Portalı\nAna səhifə / Siyasət / ƏHƏD ABIYEVDƏN UNİKAL HƏRƏKƏT – BAYRAĞI YUMRUQLADI\nƏHƏD ABIYEVDƏN UNİKAL HƏRƏKƏT – BAYRAĞI YUMRUQLADI\nDAŞKƏSƏNDƏ 9 NOYABR – DÖVLƏT BAYRAĞI GÜNÜ MÜNASİBƏTİLƏ ÜMUMRAYON TƏDBİRİ KEÇİRİLİB.\nBu barədə rayon icra hakimiyyəti tərəfindən Azinforum.az-a göndərilən press-relizdə deyilir. Tədbirlə bağlı hazırlanan yazını olduğu kimi təqdim edirik.\n“Azərbaycan Respublikasının Dövlət bayrağı Azərbaycan dövlətinin suverenliyi rəmzidir.\n9 Noyabr Dövlət Bayrağı Günü ilə əlaqədar olaraq Daşkəsən rayonunda təntənəli möhtəşəm ümumrayon tədbiri keçirilmişdir. Tədbir rayon ictimaiyyətinin və ziyalılarının böyük coşqu və rəğbəti ilə “N” saylı hərbi hissənin zabit və əsgərləri qarşılanmışdır.\nRayon ərazisində yerləsən “N” saylı hərbi hissənin zabit və əsgər heyəti, rayon ictimaiyyəti ilə birgə əvvəlcə Bayraq meydanını ziyarət etmişlər.\nXalqımızın Ümummilli lideri Heydər Əliyevin rayon mərkəzində ucaldılmış abidəsi önünə Daşkəsən Rayon İcra Hakimiyyətinin Başçısı cənab Əhəd Abıyev və rayon ərazisində yerləsən “N” saylı hərbi hissənin komandiri əklil və tər gül dəstələri qoyaraq Ulu Öndərin əziz xatirəsini ehtiramla yad etmişlər.\n– Sizi və başda Silahlı Qüvvələrin Ali Baş Komandanı möhtərəm Prezidentimiz cənab İlham Əliyev olmaqla 9 Noyabr Azərbaycan Respublikasının Dövlət Bayrağı günü və qarşıdan gələn 12 Noyabr Azərbaycan Respublikasının Konstitusiyası günü münasibətilə səmimi-qəlbdən təbrik edirəm, sizə yeni-yeni uğurlar, qələbələr, can sağlığı və xoşbəxtlik arzulayıram!\nYazıçılar Birliyinin üzvü”.\nÖncəki Trampın prezidentliyindən nə gözləyək? – TƏHLİL\nNövbəti Rusiya XİN: “Dağlıq Qarabağı tanımırıq”


Sağlam qidalar | sağlam həyat tərzi | Kayzen\n3. Keçi pendiri — başqa ev heyvanlarına nisbətdə keçi pendirinin yağlılığı az olur. Bu da onun üstün tərəflərindən biridir. Əvəzində keçi pendirində inək pendirindən xeyli çox dəmir var. Bir kiloqramlıq keçi südündün tərkibində cəmi 8 qram yağ, 22 milliqram isə xalesterol olur. Bu da həzm sisteminin inkişafına xidmət edir;\n4. Hind qozu — orqanizm üçün bir çox faydaları özündə cəmləşdirir. Tərkibindəki potasium əzələlərin inkişafına xidmət edir, əzələ yanmasının qarşısı alır. Bundan əlavə hind qozundakı maqnezium və fosforun da əlavə faydaları var. Lakin bu ünsürdən gün ərzində xüsusi rejimlə faydalanmaq lazımdır. Əks halda, əks nəticə verə bilər.\n5. Ton balığı — həftədə 200 qram ton balığı yemək ürək xəstəliyi riskini 36% azaldır. Bu balıqlardakı yağ orqanizmə müsbət təsir göstərir. Xüsusən də göz və bağırsaq xəstəliyinə faydalı olan «Omeqa 3» yağları həm də ürək-damar sisteminə və beynin sağlam fəaliyyətinə kömək edir.\n7. Limon — bu bitkinin faydalarından danışmaq artıqdır. C vitamini anbarı hesab edilən limon daxili və xarici xəstəliklər, ürək-damar sisteminin düzgün fəaliyyəti, qan dövranının aktiv fəaliyyəti üçün çox xeyirlidir. Tərkibində cəmi 1,5 qram şəkər, 0,2 qram protein var. Odur ki, ondan çox istifadə bədəndəki maddələr mübadiləsinin pozulmasına səbəb olmur.\n8. Bənövşəyi kartof — antik dövrün qidası hesab olunur. Hətta onu adi insanlar və qullar yeyə bilməzdilər. Müqədəs hesab edilən bitki əsasən, Cənubi Amerikada bitir. Lakin son illərdə Avropada da istehsalı ilə məşğul olurlar. Yediyimiz kartofdan 10 dəfə faydalı hesab edilir. Siyahının növbəti pillələrində olan bitki və qidalar bunlardır: manqo, çiyələk, böyürtkən, gilənar, Lahana turşusu, Meksika spagettisi, alma, pencər, gül kələm, balqabaq, Kimçi sousu, zeytun, zəncəfil kökü və s.


Nə dedisə düz oldu. » Feat.Az Sekiller, xeberler, melumatlar\nFeat.Az:FeaT.Az » Xəbərlər » Şou-biznes » Nə dedisə düz oldu.\nNə dedisə düz oldu.\nMüğənni Günay İbrahimli falçılardan danışıb.\nFeat.Az saytı axsam.az saytına istinadən bildirirki, “Onlar” verilişinə açıqlama verən sənətçi falçı qəbulunda olduğunu etiraf edib:\n“Gərək özünü falçılara, caduya öyrəşdirməyəsən. Məni cadu tutmur. Əgər əməlin düzdürsə, içindəki düşüncələrin safdırsa cadu sənə təsir etməyəcək. Hamımız falçı yanına getmişik. İndi oğlanlar daha çox belə işlə məşğul olurlar.\nMən də baxıcı yanına getmişəm. Nə dedisə düz oldu. Gəldim evə, nə demişdisə danışdım. Bir ay keçdi, hamısı baş verdi. Özüm də təəccübləndim. Amma məni qorxutmur. Həyat insanın öz əlindədir. Səhər durub günə necə başlayırsansa, elə də davam edəcəksən”.\nG.İbrahimli sənətindəki yeniliklərindən də danışıb:\n“İstəyirəm özümü muğam sahəsində də sınayım. Musiqiçi ailəsində anadan olmuşam. Evdə məndən başqa hamı muğamı bilir. Amma bu o demək deyil ki, estradanı atıram. Sadəcə, yaradıcılıqda özümü bu yöndə də sınayacam”.\nGünay İbrahimli yeni ilə “Sürgün”lə başladı -\nFəlakətlə küsülü olan müğənni ilk dəfə ondan\nGünay İbrahimli «qadınlara olan sevgisindən»\n10 Ekim 2014 20:08\ninanmiram yende tewekkurler\nBoş boş fikirlerdir Allahdan başqa geleceyi bilen yoxdur\n10 Ekim 2014 19:35\nfala inanma falsizda qalma,mende bezen inaniram bezende yoooo\n10 Ekim 2014 17:44\ninanmıram məndə.təşəkkürlər xəbərçün\nmen inanmiram fala zada bos bos seylerdi\n10 Ekim 2014 17:04\nfalciya inanan adam allahin dediklerin inkar etmiw olur nc nc nc


Təhsilin baş bəlası - Valideynlər necə\nTəhsilin baş bəlası - Valideynlər necə soyulur?\n14:42 17 Sentyabr 2015 Oxunub : 17792\nElə müəllim var ki, ayda 3 min manat pul qazanır...\nRepititorluğun ləğv olunması dəfələrlə gündəmə gəlsə də, bu məsələ indiyə kimi həllini tapmayıb. Valideynlərin cibinə qənim kəsilən repititorluğun ləğvində ən optimal yol kimi məktəblərin 12 illik sistemə keçməsi göstərilir. Bu zaman məktəblər 10 il icbari, 2 ili isə ali məktəbə hazırlıq istiqamətində fəaliyyət göstərməli olacaq. Amma bu sistemin tətbiqi nədənsə gecikir, nazirlik real addımlar atmır...\nTəhsil üzrə ekspert Nadir İsrafilov AzVision.az-a bildirib ki, repititorluğun ləğvi üçün ilk növbədə nazirlik bununla bağlı vahid mövqe sərgiləməlidir.\nEkspert hesab edir ki, repititorluq Azərbaycan məktəblərin sıradan çıxmasına gətirib çıxarır: “Repititorluqla bağlı bu günə kimi vahid mövqe sərgilənməyib. Keçmiş təhsil nazirinin dövründə belə fikirlər səsləndirilib ki, repititorluq dünyanın hər yerində olub və Azərbaycanda da bu xidmətin olması nomaldır. Yəni bu sahədə Təhsil Nazirliyinin vahid fikri yoxdur. Repititorluq dərslərin hesabına həyata keçirilir. Odur ki, məktəblərin yuxarı siniflərində oxumağa uşaq tapılmır. Müəllim yanına gedən şagirdlər dərslərə gəlmirlər, direktorla anlaşırlar, adları məktəbdə qeyd olunur. Bu da məktəb mühitinin dağılmasına gətirib çıxarır. Repititorluğun qarşısının alınması üçün ilk növbədə məktəblərdə monitorinqlər keçirilməlidir. Bununla bağlı ölçü götürülsə, xüsusi olaraq hazırlıqların qarşısı alınar”.\nEkspert deyir ki, gələcəkdə 12 illik təhsil sisteminə keçidlə əlaqədar 4+6+2 sisteminin tətbiq olunması nəzərdə tutulur.\nN.İsrafilovun fikrincə, 10-cu sinfə kimi icbari təhsil, 11, 12-ci siniflərdə isə ixtisaslar üzrə hazırlaşma repititorluğun qarşısını ala bilər.\n“Bundan başqa təhsil naziri aralıq siniflərində imtahanların bərpa olunması ilə bağlı qərar verib. Sovet dönəmində 5-ci sinifdən başlayaraq 11-ci sinfə qədər aralıq imtahanları olardı. Bu şagirdlərin məsliyyətini artırırdı. Çox təəssüf ki, keçmiş təhsil naziri aralıq imtahanlarını ləğv etdi və 11-ci sinifdə 8 fənndən imtahan saldı. Bu da şagirdlərin yüklənməsinə səbəb oldu. Aralıq imtahanlarının yenidən bərpa olunması təhsilin keyfiyyətinə müsbət təsir edən məsələlərdən olacaq”.\nDiqqətə çatdıraq ki, Azərbaycan müəllimi özünün maliyyələşməsini uşaq hazırlamaqla təmin edir. Cəmiyyətdə də belə fikir formalaşıb ki, repititor təhsilindən istifadə etmədən ali məktəbə daxil olmaq mümkünsüzdür. Valideynləri belə düşünməyə vadar edən səbəb isə orta məktəblərdə təhsilin səviyyəsinin aşağı olması göstərilir. Buna görə də onlar hətta ibtidai sinifdən başlayaraq övladları ilə dərsdən kənar məşğul ola biləcək müəllimlərin xidmətindən istifadə edirlər.\nRepititorluq, bir sözlə, bu gün Azərbaycan müəlliminin qazanc yeridir. Bəli, elə bacarıqlı müəllim var ki, repititorluqdan ayda 3-4 min manat gəlir götürür. Əlbəttə o müəllim heç vaxt 100-150 manata görə məktəbə gəlib özünü yormayacaq. Fürsətdən istifadə edən əksər müəllimlər məktəblərdə şagirdlərə normal dərs keçmirlər ki, onun yanına hazırlığa gəlsinlər.\nMəsələn, bu gün müəllimlər ən aşağısı 50 manata, ən yuxarısı 150 -200 manata şagird hazırlaşdırırlar. Söhbət 1-2 şagirddən yox, 20-25-30 şagirddən gedir. Bəli, bütöv bir sinifdən. Nəzərə alsaq ki, orta hesabla hər şagirdi 70 manata hazırlaşdırırlar, bu ayda 1400 manatdan 2 min manata qədər vəsait deməkdir.\nMilli Məclisin Elm və Təhsil Komitəsinin üzvü, professor Musa Qasımlı repititorluğun ləğv edilməsinin tərəfdarı olmadığını bildirib. O, bu məsələnin həll edilməsi üçün ilk növbədə təhsildə olan problemlərin aradan qaldırılmasının lazım olduğunu deyib.\n“Dünyanın əksər ölkələrində valideynlər öz övladlarını universitetlərə hazırlamaq üçün və uşaqların daha yaxşı təhsil alması üçün repititorlara müraciət edirlər. Bizdə də bu var. Fikrimcə, repititorluğun aradan qaldırılması heç bir fayda verməz. İnzibati yollarla repititorluğun aradan qaldırılması mümkün deyil. Repititorluğun aradan qaldırılması üçün ilk növbədə bəzi zəruri məsələlər həll edilməlidir: Təhsilin keyfiyyəti artırılmalıdır, sosial məsələlər həll edilməlidir, müəllim-valideyn əlaqələri genişləndirilməlidir. Bu problemlər aradan qaldırılmadan repititorluğu inzibati yollarla aradan qaldırmaq qeyri-mümkündür”.


Bu il Sumqayıtda abituriyentlərdən 99-u 600-dən çox bal toplayıb | SUMQAYITXEBER.COM\nSUMQAYITXEBER.COM > SUMQAYIT > Bu il Sumqayıtda abituriyentlərdən 99-u 600-dən çox bal toplayıb\nBu il Sumqayıtda abituriyentlərdən 99-u 600-dən çox bal toplayıb\nMüəllif: sumqayitxeber.com • Tarix: 13 Sentyabr 2013 • Baxış sayı: 259 dəfə • Şərh yoxdur\nÜmumiyyətlə son 10 il ərzində 1011 nəfər Sumqayıtlı gənc ali məktəblərə qəbul imtahanlarında 600 dən yuxarı bal toplayıb.\nSumqayıt şəhər Gənclər və İdman Baş İdarəsi 11 sentyabr 2013-cü il tarixində Uşaq və Yeniyetmələrin Yaradıcılıq Mərkəzinin akt zalında 2013/2014-cü tədris ilində ali məktəblərə qəbul imtahanlarında 600-dən yuxarı bal toplamış gənclələ görüş keçirilib.\nGənclər və İdman Baş İdarəsinin rəisi Musa Həsənov tələbələrin bu uğurunun Azərbaycan, xüsusilə Sumqayıt üçün çox böyük əhəmiyyət daşıdığını qeyd etmişdir. O, tələbə adını qazanan gəncləri təbrik edərək tələbəlik dövrünün insanın həyatında mühüm əhəmiyyət daşıdığını vurğulamışdır.\nAzərbaycanda təhsilə göstərilən dövlət qayğısından söz açan M. Həsənov təhsil sisteminin uğurlu inkişafında cənab prezidentimizin bu sahəyə olan xüsusi diqqətinin nəticəsi olduğunu qeyd etmişdir.\nBaş İdarənin rəisi çıxışında bildirmişdir ki, bu il 2892 nəfər orta məktəbi bitirib.Ali məktəblərə 2575 nəfər sənəd verib, onlardan 1400 nəfəri yəni 54%-i tələbə adını qazanmışdır. Ümumiyyətlə son 10 il ərzində 1011 nəfər Sumqayıtlı gəncin ali məktəblərə qəbul imtahanlarında 600 dən yuxarı bal topladığını bildirmişdir. O, bu tədbirin şəhər İcra Hakimiyyətinin təşəbbüsü ilə sistemli şəkildə hər il keçirildiyini qeyd etmişdir.\nSumqayıt şəhər Təhsil Şöbəsinin Metodiki Kabinetinin direktoru, əməkdar müəllim Sabir Məmmədov çıxışında tələbə adını qazananları təbrik edərək onlara gələcək təhsillərində uğurlar arzulamışdır. O, göstəricilərin yüksək olmasını ölkədə, eləcə də şəhərdə təhsil üçün yaradılan şəraitlə bağlı olduğunu vurğulamışdır.\nGörüşdə çıxış edən tələbə adına layiq örülmüş Yaxşı Şəfiyeva, Səbuhi Həsənzadə, valideynlər adından Əzimə Qafarova və Gülcahan Şirinova göstərilən diqqətə görə şəhər rəhbərliyinə təşəkkürlərini bildirmişdir.\n600 baldan yuxarı nəticə göstərən 99 tələbəyə Sumqayıt şəhər Gənclər və İdman Baş İdarəsinin plaketləri və gül buketləri təqdim edilmişdir.\nYURDUMUZA BAHAR GƏLİR - 36,835 baxış\nSumqayıt bulvarından son görüntülər – FOTOLAR - 23,440 baxış\nZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 20,753 baxış\nPrezident Sumqayıta 5 milyon manat ayırdı - 20,455 baxış


Kerry Brüsseldə NATO-nun İraq danışıqlarına qatılır\n2022, 25 İyun, şənbə, Bakı vaxtı 17:40\nABŞ Dövlət katibi John Kerry Brüsseldə NATO-nun İraq böhranına dair danışıqlarında iştirak edir. Kerry iyunun 24-də Avropa Birliyinin xarici siyasət rəhbəri Catherine Ashton ilə görüşüb.\nElə həmin gün İraqda olan Kerry muxtar kürd regionunun rəsmiləri ilə görüş keçirib. Məlumatlara görə, o, kürdlərin prezidenti Massud Barzani-yə deyib ki, İraq bütöv qalmalıdır.\nKürd lideri görüşün əvvəlində bildirib ki, «Biz yeni reallıq və yeni İraqla üz-üzəyik və İraqı bütöv təsəvvür etmək çox çətindir».\nBMT-nin məlumatına görə təkcə iyunda İraqda döyüşlər və digər zorakılıqlarla 1100-ə yaxın adam ölüb ki, onlardan çoxu dinc sakinlərdir.


Ermənistandakı seçki pozuntuları ilə bağlı yeni faktlar – Yenicag.Az\nAna Səhifə Dünya Ermənistandakı seçki pozuntuları ilə bağlı yeni faktlar\nErmənistandakı seçki pozuntuları ilə bağlı yeni faktlar\nYeni Çağ Media Qrupu – Aprel 02, 2017 - 15:51\n“Yelk” ittifaqı Ermənistandakı çoxsaylı seçki pozuntuları ilə bağlı yeni məlumat yayıb.\nYeniçağ.Az xəbər verir ki, saat 11:40-14։00 radələrində “Yelk” ittifaqından nümayəndə aşağıdakı seçki pozuntuları və şübhəli fəaliyyətləri qeydə alıb:\n36/14 saylı seçki məntəqəsində (12 saylı seçki dairəsi, Vayots Dzor, Yeğeknadzor) bülletenlərin oğurluq halının qarşısı alınıb. Polis çağırılıb.\n34/38 saylı seçki məntəqəsində (12 saylı seçki dairəsi, Syunik, Qoris) hərbi qulluqçuların davamlı toplanması müşahidə olunub.\n4/19 saylı seçki məntəqəsində (2 saylı seçki dairəsi, Arabqir) komissiyanın üzvləri Yelk ittifaqının nümayəndəsini təhdid ediblər.\n24/4 saylı seçki məntəqəsində (9 saylı seçki dairəsi, Lori, Şahumyan) vətəndaşlar 100-dən artıq möhürlənməmiş kuponlarla səs veriblər. Məsələyə Yelk ittifaqının nümayəndəsi qarışıb, nəticədə komissiyanın üzvləri onu təhdid ediblər.\n22/29 saylı seçki məntəqəsində (9 saylı seçki dairəsi, Lori, Qursal) polislər “karusel” adlanan seçki pozuntusunu icra etdiyi üçün nəzarətə götürüblər.\n23/13 saylı seçki məntəqəsində (9 saylı seçki dairəsi, Lori) vətəndaş “Yelk” ittifaqının bülletenlərinin ikinci səhifəsində reytinq namizədlərinin siyahısının olmadığını aşkar edib.\n9 saylı seçki məntəqəsinin dairələrindən birində vətəndaşa kömək edən şəxsin cibindən səs verilmiş 4 bülleten çıxıb.\n18/29 saylı seçki məntəqəsində (7 saylı seçki dairəsi, Araqatsodn, Aşnak) vətəndaşlara qırmızı vərəqələr paylanılıb.\n29/48 saylı seçki məntəqəsində (10 saylı seçki dairəsi, Kotayk, Crvej) yalnız vətəndaşların tələbindən sonra bülletenlər üçün hazırlanmış aksizlər qoyulub.\n35/59 saylı seçki məntəqəsində (12 saylı seçki dairəsi, Syunik, Kacaran) MİS kombinatının işçiləri komissiya sədrinin tələbi ilə açıq səsvermə keçiriblər.\n23/36 saylı seçki məntəqəsində (9 saylı seçki dairəsi, Lori vilayəti Vanadzor) “Yelk” ittifaqının nümayəndəsi seçicilərin siyahısında müəyyən insanların adları qarşısında qələmlərlə nişanların qoyulmasını aşkar edib. Bundan sonra komissiya “Yelk” ittifaqının nümayəndəsini oradan uzaqlaşdırmaq istəyib.\nDaxil olan zəngə görə, Byurakan icmasının rəhbəri Zarzand Babayan nümayəndənin qeydlərini cırıb və siyahı ilə yönləndirilmiş seçkilər həyata keçirir.\n“Yelk” ittifaqının nümayəndəsi QGƏA “Geğama Gənclər Regional Assosasiyası” müşahidə missiyasını həyata keçirən təşkilat açıq-aydın seçiciləri yönəldib.\n31/39 saylı seçki məntəqəsində (11 saylı seçki dairəsi, Şirak, Gümrü) müşahidə missiyası həyata keçirən şəxs seçiciləri Tsarukyan partiyası üçün səs verməyə cəlb edib. Komissiya müşahidəçini uzaqlaşdırıb, lakin müəyyən zaman keçdikdən sonra sonuncu yenidən seçki məntəqəsində görsənib. (azvision.az)


04 avqust 2016 20:23\nŞirkətlər gəlirlərin artırılması, maksimallaşdırılması məsələsinə çox az diqqət ayırır və ya demək olar, nadir hallarda buna fikir verir. İnnovativ cəhdlər əsasən yeni dəyərlərin yaradılması üzərində cəmlənib, lakin buna görə hansı mükafatın gözlənilməsi məsələsi demək olar ki, heç müzakirə edilmir. Nə üçün belədir? Bunun əsas səbəbi rəhbərliyin nisbətən fundamental olan “şirkət üçün gəlirlərin maksimallaşdırılması, artırılması tapşırığı nə dərəcədə prioritet məsələdir” sualına dəqiq cavab verə bilməməsindədir.\nBu, bir az qəribə səslənə bilər. Məgər istənilən şirkət öz gəlirlərini artırmaq cəhdi göstərmirmi? Biznes üzrə dərsliklər də məhz bunu nəzərdə tutur, yəni istənilən halda mövcud şərait və ya məhdudiyyətlərdən asılı olaraq gəlirin hansısa bir səviyyəsinə çatmaq cəhdlərinin göstərilməsindən bəhs edir. Lakin həqiqətdə biznes çox nadir hallarda sırf gəlirlilik məsələsi üzərində qurulur. Çox vaxt şirkətlər müxtəlif tərəflərin maraqlarını nəzərə almağa çalışır. Hətta əgər şirkət ciddi olaraq öz maliyyə göstəriciləri üzərində fikir cəmləyibsə də istənilən halda onun fəaliyyətinə bir az fərqli səmtdən, yəni 8 müxtəlif yöndən baxmaq olar.\nGəlirin maksimallaşdırılması, artırılması (uzunmüddətli)\nBanklar tələbələrə güzəştli faizlərlə hesablar təklif edir və bununla da gələcəkdə gəlirləri artacaq müştəri seqmentlərini cəlb etmiş olur.\nGəlirin maksimallaşdırılması, artırılması (qısamüddətli)\nYük daşınmaları şirkəti bazarda rəqabətin olmamasından istifadə edərək fraxtın (yükün) qiymətini 50% qaldırır, halbuki bunu etməklə nüfuzunu korlayaraq özünü müştərinin gözündən salır və beləliklə, loyallığı (müştəri sədaqətini) itirir.\nKabel televiziyaları öz yeni müştərilərinə xüsusi abunə planı təklif edir və bununla da iki il müddətinə bazarda öz mövqeyini qazanmağa ümid edir.\nBeynəlxalq pivə istehsalçısı olan şirkət istənilən milli, yerli bazarda azı 10% pay və ya yer tutmağa cəhd edir və bunu əsas strateji dəyər hesab edir.\nTəchizatçı rəqibinin nümunəsinə baxıb qiymətləri endirmir. Təchizatçı bu halda düşünür ki, bunlar müvəqqəti tədbirdir və müştəri hər dəfə tarifləri nəzərdən keçirmək istəməyəcəkdir.\nLoukoster aviaşirkətləri hər zaman bütün marşrutları üzər ən aşağı qiymətlər təklif edir.\nYeni provayderləri qorxutmaq\nTədbirlərin təşkili ilə məşğul olan şirkət bəzi tədbirlər üzrə ən aşağı tariflər təklif edir və bununla da qiymət formalaşdırma məsələlərində öz rəqiblərindən daha üstün olduğunu bir daha nümayiş etdirir.\nSaat istehsalçısı olan şirkət müxtəlif brendləri əvvəlcədən müəyyənləşdirilmiş qiymət dəhlizini yoxlamaqla müxtəlif brendləri qiymətləndirir.\nRəhbərlərin problemi isə bu ziddiyyətli məqsəd və tapşırıqları düzgün idarə etməkdən, yəni kompromis tapmaqdan ibarətdir. Əsas mübahisəli məqam bir qayda olaraq bazar payı (və ya satışlardan gələn qazanc) ilə gəlir arasında əmələ gəlir. İstehlakçı malları şirkətində çalışan prodakt-menecer öz kateqoriyasında bazar payını almaq uğrunda mübarizə aparırsa (çünki onun premiya alması bundan asılıdır), o zaman həmin şirkətin rəqibi aqressiv şəkildə qiymətləri aşağı salacaqdır. Hətta əgər qiymətin aşağı salınması şirkət gəlirinə mənfi təsir edəcəksə belə, o, yenə də bu addımı atacaq və qiyməti qarşılıqlı olaraq aşağı salacaqdır. Əgər sənaye avadanlığının istehsalçısı olan şirkətin satış şöbəsinin işçiləri həyata keçirdikləri satışlar əvəzində müəyyən gəlir, premiya əldə edəcəklərsə (məsələn, 5 milyonluq satış həyata keçirsəniz 10000 premiya qazanacaqsınız), o zaman onlar da məhsulu istənilən qiymətə satmağa hazır olacaqlar.\nDigər səciyyəvi kompromis isə resursların və qazancın paylanması ilə bağlıdır. Məsələn, zavod insanları və dəzgahları məşğul etmək üçün (hətta əgər zərərə satarsa belə) müəyyən istehsalat səviyyəsini saxlayır. Belə dinamika isə “qiymət müharibəsi”nə gətirib çıxara bilər.\nŞirkətlər hər zaman bu tipli kompromislərlə üzləşdiyindən prioritetləri birmənalı şəkildə müəyyənləşdirmək onlar üçün çətindir. Lakin bu problemin daha dərin kökləri vardır. Real həyatda qərarları şirkətlər deyil, konkret insanlar qəbul edir və onların şəxsi ambisiyaları heç də həmişə reallıqla uyğun gəlmir. Məsələn, satış meneceri daha çox qazanc vəburaxılan məhsulun maksimal sayı barədə düşünür, zavod rəhbəri isə resursların rasional şəkildə istifadə edilməsi və fərz edilən sifarişlər planı barədə düşünür.\nBütün bunlar niyə qiymət strategiyasının işlənilib hazırlanma prosesinin və ona riayət etməyin bu qədər çətin olduğunu, xüsusilə də onlar xalis şəkildə qiymətlə bağlı qərarlar çərçivəsindən kənara çıxdıqda maksimal dərəcədə gəlir əldə etmək üçün çoxsaylı imkanlardan istifadə etməyin niyə bu qədər çətin olduğunu bizə başa salır. Bəzən qiymət formalaşdırmaqla bağlı məlumatın toplanması, təhlillərin aparılması, instrumentlərin qaydaya salınması üçün xərclənən pul və resursların miqdarı və yekunda istənilən nəticənin alınmaması, top menecerlərin prioritetlərindəki uyğunsuzluqlar insanı şoka salır.\nBu baxımdan müxtəlif sahələrdə və dünyanın müxtəlif ölkələrində fəaliyyət göstərən şirkətlərdə əsasən iki cür əsas uyğunsuzluğun meydana gəlməsi müşahidə edilir.\nBirinci tip müxtəlif maraqlı tərəflər üstünlük verdikləri meyarlara əsasən və bütün digər məqsədlərə zidd qərar qəbul etdikdə özünü göstərir (ən pisi isə odur ki, onlar bu uyğunsuzluğu bilib anlayırlar, lakin yenə də öz istədikləri kimi addımlar atırlar).\nDaha təhlükəli olan isə ikinci tipdir. Bu tipdə maraqlı şəxslər heç məqsədlərlə tapşırıqların arasındakı uyğunsuzluğu dərk belə etmirlər.\nHər iki halda bir çıxış yolu var: bir komanda şəklində problemi həll etmək, strateji prioritetləri (bu və ya digər qərarların və innovasiyaların qəbul olunması həmin prioritetlərdən asılıdır) formalaşdırıb bütün əməkdaşlara izah etmək.\nBir daha xatırladaq ki, istənilən şirkətin əsas məqsədlərindən biri çox nadir hallarda gəlirin maksimallaşdırılması, artırılması olur. Bu, sadəcə qəbul olunan parametrlərdən biridir və buna görə də ilk öncə ümumi strategiya nəzərdən keçirilməlidir.\nİş gəlirin əldə olunmasına gəlib çatdıqda o zaman fundamental həqiqətlər siyahısını hamıya xatırlatmaq lazımdır. Birincisi, kifayət qədər təhlükəli göstərici olan bazar payıdır. O, gələcək barədə deyil, yalnız keçmiş barədə mülahizə irəli sürməyə imkan verir və rəqiblərdən hansısa biri qiymətləri aşağı salaraq status-kvonu dağıdırsa o zaman “qiymət müharibə”sinə gətirib çıxarır. İkincisi, qazanc və satışlar üzrə məlumatları ayrı-ayrılıqda təcrid olunmuş şəkildə nəzərdən keçirmək olmaz. Onlar gəlirlilik və qazanc üzrə rəqəmlərlə birgə baxılmalıdır. Bəzən qazanc göstəriciləri üzərində fikir cəmləməyə onunla bəraət qazandırırlar ki, onu gəlirlə müqayisədə hesablamaq kifayət qədər asandır. Bu halda şirkətlər zərər verə biləcək sövdələşmələrin qarşısını almaqdan ötrü əvəzləyici parametrlər müəyyən etməlidir. Üçüncüsü, dəyərlərin alınması üzrə tənzimləmələr firma daxilində razılaşdırılmırsa, o zaman fəaliyyətdə də uyğunsuzluq meydana gəlir və buradan da frustrasiya (məyusluq) yaranır. Halbuki, qoyulan məqsədlər barədə vahid təsəvvür bütün şöbə və insanların məhsuldarcasına qarşılıqlı əlaqəsinə şərait yaradır.\nƏlbəttə ki, bir çox səbəblər yüksək rəhbərliyi daha böyük strateji məqsədlərin əldə edilməsinə yönləndirir. Lakin bu halda unudulmamalıdır ki, prioritetlər arasında uyğunsuzluq vəsaitlərin əldə edilməsi və toplanılmasına mane olur.\nBir çox şirkətlər müştərilər üçün dəyərlərin yaradılması sahəsində yaranan ziddiyyətli məqsədləri tarazlaşdırmaqdan ötrü müəkkəb proseslər və evristika işləyib hazırlamışlar. Lakin dəyərlərin qorunub saxlanılması məsələsində onlar hələ tam strateji şəkildə düşünmürlər. Bu prinsip sizə bayağı səslənə bilər, lakin obu həqiqətdir: rəhbərlər lazım olmayan halları çıxmaqla (yəni dəqiq razılaşdırılmış digər strateji prioritetlər olduqda), digər bütün hallarda şirkət gəlirlərini artırmağa çalışmalıdırlar.


YÜKSƏLİŞ – Tez-Tez Verilən Suallar\n"YÜKSƏLİŞ" müsabiqəsinə qoşulmağın ən vacib üstünlüklərindən biri təcrübə mübadiləsi, müxtəlif komandalarda işləmək, həmfikir insanlarla əlaqə yaratma və ölkə daxilində böyük təcrübəyə malik peşəkarlarla şəxsi əlaqələr qurmaq imkanıdır. Bu, özünüzü başqaları ilə müqayisə etməklə yanaşı, həm də idarəetmə bacarıqlarınızı gücləndirmək və məqsədə çatmaq üçün sərt, lakin ədalətli mübarizədə özünüzü sınamaq fürsətidir. Qaliblər 1 il ərzində idarəçi rəhbərlərdən - iri şirkətlərin top-menecerlərindən və dövlət xadimlərindən fərdi karyera məsləhətləri almaq imkanı qazanacaqlar. Finalçılara 20.000 AZN məbləğində təhsil qrantı təqdim olunacaq.\nİlk olaraq, saytda qeydiyyatdan keçməlisiniz. Qeydiyyat sistemi avtomatik olaraq bütün tələblərə riayət olunmasını müəyyən edəcək və qeydiyyatı təsdiqləyəcək. Mərhələlər haqqında məlumat həmcinin şəxsi kabinetə göndəriləcək.\nQeydiyyatdan keçməyimi təsdiq edən məlumat almadım. Nə etməliyəm?\nTəsdiq haqqında məlumat, adətən, 24 saat ərzində gəlir. Təsdiq məktubu almadığınız təqdirdə, onu "Spam" qovluğunda axtarın və elektron ünvanınızın parametrlərini yoxlayın.\nTəklifinizlə bağlı təkmilləşdirməni mütləq nəzərdən keçirəcəyik. Hal-hazırda heç bir düzəliş etmək mümkün olmayacaq, lakin Siz seçimin növbəti mərhələlərində özünüz haqda daha ətraflı məlumat verə və/və ya əvvəlki məlumatları dəqiqləşdirə bilərsiniz.\nBaşqa bir nömrə və ya elektron ünvan göstərməklə, kompüter vasitəsilə qeydiyyatdan keçmək üçün cəhd edin.\nMən qeydiyyat zamanı sorğunu sona kimi doldura bilmədim, nə etməliyəm?\nƏgər sorğu sona çatdırılmayıbsa və yenidən cəhd etdiyiniz halda sistem istifadəçinin artıq qeydiyyatda olduğunu bildirirsə, sistemlə əlaqəni davam etdirmək üçün 48 saat ərzində elektron ünvanınıza linklə birgə məktub göndəriləcək. Təsdiq almadığınız təqdirdə, məktubları "Spam" qovluğunda axtarın və elektron ünvanınızın parametrlərini yoxlayın.\nZəhmət olmasa, başqa bir nömrə və ya elektron ünvan göstərərək, kompüter vasitəsilə yenidən qeydiyyatdan keçməyə cəhd edin.\nMüsabiqənin növbəti mərhələlərinə dair məlumatlar qeydiyyatdan keçdiyiniz elektron ünvana göndəriləcək. Müsabiqənin rəsmi saytında və sosial şəbəkələrində olan xəbərləri izləyin.\n"YÜKSƏLİŞ" müsabiqəsi ilk dəfədir keçirilir və layihənin gələcəkdə davam etdirilməsi tələbə görə müəyyən ediləcək.\nŞəxsi hesabın aktivləşdirilməsi (ŞH)\n"YÜKSƏLİŞ" müsabiqəsinin tapşırıqlarına giriş əldə etmək üçün vacib şərtdir.\nŞH-ı aktivləşdirərkən bunlar tələb olunur: Qeydiyyatdan keçib, şəxsi kabineti aktivləşdirmək üçün ilk öncə şəxsiyyət vəsiqəsinin FİN kodu*, Doğum tarixiniz və e-mail adresinizi qeyd etmək tələb olunur. Bu məlumatlar daxil edildikdən sonra e-mail vasitəsilə namizədlərə aktivləşdirmə linki göndərilir. Mail adresini təsdiq etməklə namizədlər artıq şəxsi kabinetinin aktivləşdirilməsi istiqamətində şifrə təyin edərək qeydiyyatın ikinci mərhələsinə başlayır. Bu mərhələdə mobil telefon nömrəsinin təsdiqlənməsi tələb olunur. Nömrə təsdiqləndikdən sonra iştirakçılar qeydiyyat sorğusunda iştirak edərək şəxsi məlumatları daxil edir.\nŞH-ı aktivləşdirərkən bunlar tələb olunur:\nŞəxsi hesabınızı SMS təsdiqi ilə aktivləşdirməli;\nPasport məlumatlarınızı daxil etməlisiniz.\nUnutmayın ki, bu, müsabiqənin ən vacib mərhələsidir.\nŞH vasitəsilə Siz seçim mərhələsinə dair bütün məlumatları, seçim prosedurunun əsas göstəricilərini, müddətini və nəticələrini əldə edə, həmçinin müəyyən problemlər yarandığı halda, texniki dəstək ala bilərsiniz.\nDiqqətdə saxlayın ki, əgər Siz eyni məlumatlarla (ad, soyad, ata adı, elektron ünvan, telefon) bir neçə dəfə qeydiyyatdan keçməyə cəhd göstərmisinizsə, sistem qeydiyyatı nəzərə almayacaq. Belə ki, şəxsiyyət vəsiqəsinin Fin nömrəsi, mobil nömrə və elektron ünvan hər iştirakçıya unikal olmalıdır. Yəni eyni məlumatları ikinci dəfə daxil edərək başqa hesab yaratmaq mümkün deyil.\nŞH-ın aktivləşdirilməsi üçün əsas tələblər:\n1. Qeyd etdiyiniz telefon nömrəsi həm SMS vasitəsilə, həm də ehtiyac yaranarsa, Sizinlə birbaşa əlaqə saxlamaq üçündür.\n2. Şəxsiyyət vəsiqəniz olmadan Siz müsabiqədə iştirak edə bilməzsiniz.\nTəəssüf ki, elektron ünvanı dəyişdirmək mümkün deyil. Girişi bərpa etmək üçün müvafiq dəstək xidmətinə müraciət edin.\nGirişlə bağlı digər problem\n“Inkoqnito” rejimindən istifadə edin. Problemi həll etmək mümkün olmadıqda, müvafiq formanı doldurmaqla bu barədə bizə məlumat verin.\nMəlumatı daxil edərkən düzgün olmadığı göstərilir və ya səhifə donur\n“Inkoqnito” rejimindən istifadə etməyə çalışın. Problemi həll etmək mümkün olmadıqda, müvafiq formanı doldurmaqla bu barədə bizə məlumat verin.\nProfilimi aktivləşdirmək üçün qeydiyyata keçid linki almadım\nMəktubun "Spam" qovluğunda olub-olmadığını yoxlayın, əgər məktub yoxdursa – müvafiq formanı doldurun.\nAktivləşdirməni təsdiq edən məktub almadım\nAktivləşdirmənin bütün mərhələlərini tamamladığınıza əmin olduqdan sonra müvafiq formanı doldurun.\nBir az gözləyin - kod 3 dəqiqə ərzində gəlməlidir. Göstərilən müddət ərzində kod almasanız, telefon nömrəsini düzgün daxil etdiyinizə əmin olun. Mobil operatorunuzla nömrənizə qısa nömrələrdən mesaj alınmasına qadağa qoyulub-qoyulmadığını dəqiqləşdirin.\nOnlayn seçim mərhələnin ilk hissəsi Ümumi biliklər üzrə imtahandır. Hər bir testi müəyyən vaxt çərçivəsində bitirməlisiniz. Ümumi biliklər üzrə imtahan 4 blokdan ibarət olmaqla həyata keçirilir:\nTest ümumi bilik səviyyənizi, rəqəmsal və şifahi məlumatlarla işləmək qabiliyyətinizi, idarəetmə bacarıqlarınızı yoxlamaq üçün nəzərdə tutulub. İdarəetmə potensialınız ayrı-ayrılıqda ilk üç test əsasında ümumi şəkildə qiymətləndiriləcək və nəticələr şəxsi kabinetinizdə yerləşdiriləcək.


Bugün 2020-04-09 08:54\nHəmyerlimiz, tarixçi alim Lalə Əliyeva Humboldt Universitetinin tələbə və doktorantları üçün iki həftə ərzində Azərbaycan tarixi üzrə mühazirələr oxuyub və seminarlar keçirib.\nAZƏRTAC xəbər verir ki, mühazirə və seminarlar tariximizin müxtəlif dövrlərini və mövzularını əhatə edib. Bunların sırasında “Orta əsrlər dövründə Azərbaycanda islam dini, miqrasiya və etnik identifikasiyanın transferi”, “Müstəmləkə və müstəqillik dövrlərində Azərbaycanda din, təhsil və milli özünüdərk məsələləri. Azərbaycanda milli özünüdərkin formalaşması və inkişafının başlıca mərhələləri”, “Azərbaycanda qadın–kişi bərabərliyi, gender məsələsi və din: tarixi retrospektivlik və müasirlik”, “Milli özünüidentifikasiya - Azərbaycanlılar üçün ən vacib olan nədir: din, etnik mənsubiyyət, yoxsa yurda bağlılıq hissi?” mövzuları əsas yer tutub.\nDiqqəti xüsusilə cəlb edən cəhət burası oldu ki, tədqiqatçı problemləri təqdim edərkən yalnız tarixi aspektə deyil, eyni zamanda, islamşünaslıq, sosial antropologiya, gender tədqiqatları və qlobal tədqiqatlar kimi sahələr də daxil olmaqla fənlərarası yanaşmaya əsaslanıb.\nAzərbaycanlı alimin müasir dünya elmi nəzəriyyə və metodologiyalarına söykənən, mövzuları kompleks halda təqdim edən mühazirələri Humboldt Universitetinin auditoriyalarında böyük marağa səbəb olub. Universitetin dosenti Rasim Mirzəyev bu barədə fikrini AZƏRTAC-ın müxbiri ilə bölüşərkən deyib ki, Lalə Əliyevanın çıxışlarını Azərbaycan elminin son illərdə xaricdəki mühüm uğurlarından saymaq olar.\nQeyd edək ki, Bakı Dövlət Universitetinin professoru Lalə Əliyeva Humboldt Universitetində fəaliyyət göstərən Azərbaycan tarixi kafedrası tərəfindən Berlinə dəvət olunub.\nKateqoriya : QHT və MEDİA Baxış sayı : 142\n"Ermənistan danışıqlar prosesində d...


11:42 22.07.2020 (Yenilənib 11:08 22.07.2020)\nXəstənin tənəffüsü fizioloji yolladır. Ötən günün bədən hərarəti və qanda iltiahibi göstəricilərin yüksəlməsi nəzərə alınaraq antibakterial müalicədə müvafiq dəyişiklik edilib\nBAKI, 22 iyul – Sputnik. “Əməkdar artist Bəhram Bağırzadənin ümumi vəziyyəti orta-ağır stabil olaraq qalır Udqunma və qidalanmada heç bir narahatlıq müşahidə olunmur”.\nBunu Sputnik Azərbaycan-a açıqlamasında Mərkəzi Gömrük Hospitalının rəisinin müalicə işləri üzrə müavini Bəxtiyar Musayev deyib.\nO bildirib ki, Əməkdar fəaldır, yeriyir: “Xəstənin tənəffüsü fizioloji yolladır. Ötən günün bədən hərarəti və qanda iltiahibi göstəricilərin yüksəlməsi nəzərə alınaraq antibakterial müalicədə müvafiq dəyişiklik edilib”.


Dostluq və kitablar haqqında...\nİkimiz də proza nümunələrini, hekayə, novella və romanları sevə-sevə oxuyuruq, yəni bir növ mütaliə azarkeşiyik. "Bu qədər oxumaq olar?!” düşüncəsiylə çoxları mütaliə həvəskarına gülür, başları xarab olub deyirlər. Lakin həqiqi kitabsevərləri bu həvəsdən döndərmək mümkün deyil.\nDostum Ələsgərlə hündür mərtəbəli eyni şüşə binada, iş mərkəzində çalışsaq da, fərqli mərtəbələrdə otururuq. Məşğul olduğumuz iş sahələri də fərqlidir.\nFəqət, səhər işə tələsərkən də, işdən evə gələrkən də yollarımız kəsişir. Bu sanki öz-özünə baş verir. Bir də görürsən, metroya qədər, piyada yerişli iyirmi dəqiqəlik yolu ədəbiyyata dair söhbətlərlə bir göz qırpımı qədər qısaltmışıq. Ədəbiyyata, prozaya, nəsrə olan sonsuz həvəs bizi maqnit kimi bir-birinə çəkir, cəzb edir.\nMütaliə üçün müxtəlif üsullardan, müasir texniki vasitələrdən istifadə edirik. Bəzən bunun üçün internetə baş vururuq. Çünki, bu məkanda ədəbi əsərlərin seçim imkanı geniş, tərcümələr isə nisbətən keyfiyyətlidir. Dostum əsərləri əsasən türk dilində yükləyir. Mən isə rusca oxuyuram. Oxuma tərzimiz fərqlənir. Gözlərimi yormamaq üçün mən yazını adi A4 formatlı kağızdan, o, isə birbaşa "reader”dən oxuyur.\nOnun mütaliə tempi çox yüksəkdir. Ələsgər ay ərzində 3-4 romanı asanlıqla bitirdiyi halda, mən birini zorla bitirirəm. Mənim sürəti artırmaqla, ona çatmaqla bağlı əbəs cəhdlərim, "rəqibimin” mütaliə bacarığına və oxu vərdişinə məğlub həsəd hissindən o tərəfə keçmir.\nBiz kitab kolleksiyası toplayırıq və bu yarışda da mütaliə dostuma göz-görəti uduzuram. Onun ev kitabxanası təxminən minədək cildliklər, müxtəlif yazıçıların A-dan Z-ya qədər seçilmiş əsərlər toplusu ilə dopduludur. Mənim ixtiyarımda olan kitabların sayı bunlarla müqayisədə təxminən iki dəfə azdır. Lakin, həvəsdən düşmürəm, əksinə, yarışma, rəqabət istəyi məni yeni kitablar almağa, kolleksiyanı zənginləşdirməyə vadar edir.\nBirlikdə tez-tez kitab almağa gedirik. Elə ki, o müqəddəs məkana, kitab mağazasına daxil olduq, bizi oradan çıxarmaq qeyri-mümkündür. Bəzən onca dəqiqə üçün gəldiyimiz kitab mağazasında, özümüzü və vaxtı unudur, saatlarla keçən zamanın fərqində olmuruq. Bir də baxırıq ki, üç kitab almalıyıqsa beş, beş kitab almalıyıqsa yeddisini götürmüşük.\nAşırı mütaliə, bədii ədəbiyyat həvəskarları bəzən satıcılar tərəfindən aşkar şübhəylə, səbəbsiz qıcıqla, yersiz qısqanclıqla qarşılanırlar. Onlar kitabları, yalnız mütaliə naminə, kolleksiya naminə almağımıza inanmırlar. Onlar bizi özləri kimi, bir kitab alverçisi, bazar dəllalı olaraq görür, "yəqin burdan alıb, başqa yerdə satır” düşüncəsiylə dəyərləndirirlər.\nBir dəfə dostumdan, hal-hazırda nəyi mütaliə etməsi ilə maraqlandım. Üzümə baxıb gülümsündü və kitabın adını göstərdi: "Mənim adım Zorbadır”.\nƏsərin adı qəribə səslənirdi və mən yubanmadan "googl”a baş vurdum. Axtarış məni aparıb əsərin müəllifinə, Nikos Kazandzakis adlı yunan yazıçısıya çıxardı. O, Avropada kifayət qədər tanınmış ədib, iyirminci əsrin görkəmli ədiblərindən hesab olunsa da, nədənsə onun haqqında çox az bilirdim.\n"Dünyada çox patriotlar vardır. Mən isə qətiyyən vətənpərvər deyiləm. Bir çoxları cənnətin olduğuna inanır və öz eşşəklərini onun zəngin otlaqlarında bəsləməyə çalışırlar. Mənim eşşəyim yoxdur və mən azadam, nə cənnətə, nə də cəhənnəmə inanıram. Ağam, mən savadsızam, nitqim bərbaddır, ancaq sən məni rahatca başa düşürsən. Bir çoxları şöhrətpərəstdir, bəziləri xudbin, Zorba isə belə şeylər barədə fikirləşmir. Mən yaxşılığa sevinmirəm, uğursuzluğa da əsla üzülmürəm. Əgər bilsəydim ki, yunanlar Konstantinopolu zəbt edib, bu məlumat mənə türklərin Afinanı ələ keçirməsindən çox təsir etməzdi.\nMənimçün fərq etməz, arvadım var ya yoxdur, doğruçulam ya əclafam, paşayam ya da hambal, hamısı eyni şeydir. Fərq yalnız mənim ölü ya da sağ olmağımdadır. Şeytanamı uyacam, ya Allahamı sitayiş edəcəm, istənilən halda gəbərəcəm, iylənmiş cəsədə çeviriləcəm. İnsanların havasını korlayacam və onlar da məni dörd futluq çalaya basdırıb gedəcəklər”.\n"Yer kürəsində böyük dağlar mövcuddur – mən davam etdim – orada ucadan-uca, hündür, ünyetməz yüksəkliklərdə monastır-məbədlər var. Həmin yerlərdə sarı geyimli zahid-monaxlar yaşayır. Onlar ayaqlarını qatlayıb, gözlərini yumurlar. Onlar həftələrlə, aylarla yalnız bir ideya haqqında düşünüb dərin yuxuya gedirlər. Yalnız bir ideya, eşidirsən?! Onlar bizim kimi qadınlar və kömür yatağı, kitab və iş-güc haqqında düşünmürlər, onlar diqqətlərini yalnız o böyük ideyaya yönəldib möcüzələr yaradırlar. Möcüzələr, tilsimlər, sehrlər məhz belə yaranır.\nNövbəti gün dostuma, amerikalı yazıçı Uilyam Stayronun "Sofinin seçimi” romanından, onun müharibə illərində Auşvits cəhənnəmindən sağ-salamat qurtularaq Nyu-Yorka gələn və həmin ölüm düşərgəsində etdiyi dəhşətli seçimə görə ömrünün sonunadək əzaba çəkən qəhrəmanından, polşalı qadın Sofinin faciəli taleyindən bəhs etdim.\nGələcəkdə oxuması üçün, lap yaxınlarda bitridiyim digər iki əsəri, Lyosanın "Palomino Moleronu kim oldürüb” və Dmitri Qriqoroviçin "Kənd” povestlərini də Ələsgərə nişan verdim.\nO, isə gülümsündü və mənə oxuduğu ən yaxşı əsərlərin top-siyahısını göstərdi. Oxucular üçün də maraqlı olacağını güman edib, siyahıdakı bəzi adları təqdim edirəm: Eji Kosinski "Rənglənmiş quş”, Mo Yan "Qızıl darı tarlaları”, Conni Uillis "Qiyamət kitabı”, Donna Tartt "Qızılı çınqıl quşu”, Sadık Hidayət "Kor bayquş”, Frenk Makkort "Ancelanın külləri”, Entoni Barces "Avtomatik portağal” və Con Fante "Tozdan soruş”, Ayn Rand "Həyatın qaynağı”, Kolett "Dişi pişik”, Tom Beyker "Donuzları təkmələyən uşaq”.


24 May 21:00 Azərbaycan Futbolu 360\nMayın 19-da ünlü azərbaycanlı məşqçi, cəmi 31 yaşında “Neftçi”yə tarixində ilk və sonuncu dəfə SSRİ çempionatında medal qazandıran Əhməd Ələsgərovun anım günü idi.\nDüz 5 il əvvəl Odessada dünyasını dəyişən mütəxəssisə vətənində münasibət birmənalı olmasa da, Ukraynada hələ də onu yaxşı xatırlayırlar.\nYaşlı həmkarlarımızdan Vyaçeslav Kulçitskinin Ələsgərovun anım günündə dərc olunan yazısını ixtisarla təqdim etməyi lazım bildik.\nİstənilən stajlı odessalı azarkeşdən “Çernomorets”in tarixindəki ən yaxşı üç məşqçinin adını soruşsan, şübhələnməyə dəyməz: Əhməd Ələsgərovun adı mütləq orda olacaq.\nBu mütəxəssis 19-cu əsrin sonunda postsovet məkanında futbolun doğulduğu şəhərdə - Odessada bütləşmişdi.\nBu məşqçinin sayəsində “Çernomorets”in bioqrafiyasında “dənizçilər”in hər azarkeşinin gözünə xoş gələn “1974-cü ildə bürünc medalların sahibi” adı peyda oldu. Bu, indi də 60 yaşlı klubun tarixində ən böyük uğur sayılır.\nƏhməd Ələsgərov unikal adamdı. Keçmiş SSRİ-nin nəhəng ərazisində dörd (!) respublikanın – Azərbaycan, Tacikistan, Ukrayna və Moldovanın əməkdar məşçisi adını daşıyan başqa bir futbol mütəxəssisini çətin ki tapasız. Belə nəticələrin hardasa qeydə alınıb-alınmadığını demək çətindi, ancaq Ələsgərovun soyadı Ginnesin Rekordlar Kitabının uyğun bölməsinə düşə bilərdi – bu artıq faktdı. Azərbaycan əsilli mütəxəssis Ukraynaya gələnə qədər 60-cı illərin ikinci yarısında SSRİ çempionatının “bürünc”ünü qazandırdığı doğma “Neftçi”də uğurla çalışırdı. Sonra isə onun köməyi ilə tacik futbolunun flaqmanı “Pamir” 70-ci illərin əvvəlində rəqabətədavamlı komandaya çevrildi. Gənc Ələsgərovun uğurları daha məşhur klubların rəhbərlərinin və himayədarlarının diqqətindən kənarda qalmadı. Özünün dediyinə görə, 1972-də SSRİ çempionu olan “Zarya”da da istedadlı məşqçini görmək istəyirdilər. Ancaq taleyin hökmündən Ələsgərov Bakı kimi cənub şəhəri olan Odessada göründü. Bakı kimi dənizin olduğu və futbolun çox sevildiyi şəhərdə.\nSovet futbolunda ən müxtəlif reinkarnasiyalar və turnir fırtınaları olub. Ancaq Ələsgərovun təyinatından 5 tur əvvəl 1-ci dəstədə 14-cü yerdə olan “Çernomorets”i güclülər dəstəsində 3-cü yerə yüksəldən sprut hələ də unudulmazlar sırasındadı. Görkəmli taktik, parlaq strateq və güclü psixoloq imicinə malik azərbaycanlı mütəxəssis Odessaya futbol bumunun yeni mərhələsini yaşatdı. Cənub şəhərinin əsas idman arenası – Mərkəzi stadion seyrçi sıxlığı ilə seçilirdi, bəzi oyunlarda azarkeş sayı hətta 40 minə çatırdı! Ələsgərov müsahibələrinin birində deyirdi: “Komandaya gələn kimi intizamı gücləndirdim, fiziki yükləməni artırdım. Bundan başqa, uşaqların psixoloji hazırlığının yerində olmadığı görünürdü – oyunlardan sonra çoxları bərpa oluna bilmirdilər. Hər şeyi kardinal şəkildə dəyişmək lazım gəldi – motivasiya, oyunçuların mobilliyi artdı və ən əsası, meydanda oyunun şəkli dəyişdi ki, bunu da əksər mütəxəssislər qeyd edirdi. Hesab edirəm ki, futbol musiqiyə bənzəyir – onu notlar üzərində oynamaq lazımdı. Onda “Çernomorets”lə yaxşı musiqi əsəri yarada bildim. Nəticə qazanmaq üçün gündüz-gecə bilmədən işləyirdik”.\nOdessada indi də Ələsgərovu futbol Avropasına “pəncərə açan” adam kimi xatırlayırlar. “Çernomorets” mükafatçı yer sayəsində 1975/76 mövsümündə UEFA kubokunda debüt hüququ qazandı ki, püşkdə bəxtinə “Latsio” düşdü. Odessada keçirilən ilk oyunda “dənizçilər” qalib gəldi. Romada isə Corcio Kinalyinin son saniyələrdə vurduğu qolun ardından əlavə vaxt təyin olundu və italyan forvard daha iki dəfə fərqləndi. Bununla belə, “Çernomorets” belə ciddi səviyyədə ilk təcrübə qazandı ki, odessalı azarkeşlər buna görə indiyə qədər də Ələsgərova minnətdardı. Futbolçular da ona minnətdardı. Ələsgərov yetirmələrinin heç nəyə görə narahatlıq keçirməməsi, tam futbola köklənməsi üçün hər şey etməyə çalışırdı. Ələsgərovun vəsatəti əsasında ehtiyacı olan hər kəsi o dövrün “centlmen paketi” – mənzil və maşın ilə təmin edirdilər. Demək olar ki, hər kəs bunlara ehtiyac duyurdu. Axı, o vaxt dövlət qiymətinə alınan “Volqa-QAZ-24” maşınlarını Cənubi Qafqaz və Mərkəzi Asiyadan arzulayanlara iki dəfə bahasına asanlıqla satmaq olardı. Amma bu artıq başqa mövzudu. Sözün yaxşı mənasında ambisiyalı Ələsgərov həmişə kollektivi yüksək səviyyələti ustalardan formalaşdırmağa can atırdı ki, azarkeşlər belələrinin oyunlarına məmnunluqla baxsın. Ancaq heç də həmişə ona bu imkanı yaratmırdılar. Mövsümöncəsi hazırlığı “dənizçilər”lə keçən sovet futbolunun ən yaxşılarından biri Anatoli Banişevskinin “Neftçi”dən “Çernomorets”ə keçidinin qarşısını belə almışdılar. Bir neçə il sonra “xeyirxahlar” Əhməd Ələsgərovun istedadlı hücumçu Edqar Qessi “Pamir”dən almaq arzusunun təkərinə çomaq soxmaq üçün də hər şey etdilər. Başqa nümunələr də var.\nBu mütəxəssisin sonrakı işi göstərdi ki, illər onun rəqabətədavamlı komanda qurmaq və yüksək nəticələrə nail olmaq bacarığını itirməyib. Ələsgərov futbol baxışının və anlayışının dəstəkləndiyi hər yerdə bunu göstərdi. Dəfələrlə doğma Azərbaycana qayıdan (“Araz”, “Neftçi”, “Kəpəz”, “Bakı”, Azərbaycan yığması), iki dəfə Moldovada (“Nistru”, “Şerif”) işləyən, bir dəfə Rusiyada (“Anji”) gücünü sınayan təcrübəli məşqçi hər yerdə arzulanan adam idi. Hətta 90-cı illərin ikinci yarısında iki mövsüm ərzində məşqçi-məsləhətçi olduğu İliçevsk “Portovik”ində də Metrin fikirləri ilə hamı hesablaşırdı. Ancaq Odessada hiss etdiyi sevgi və hörməti yəqin ki bir daha heç yerdə görmədi. Təəccüblü deyil ki, məhz 1973-cü ilin iyununda ailəsi ilə birgə gəldiyi bu şəhər də onun üçün doğma oldu.\nOdessanın tam mərkəzində yaşayan Əhməd Lətifoviç ömrünün son 9 ilində fəal futbol məşğuliyyətindən uzaq idi. Ancaq milyonların oyunu ətrafında dünyada başverənləri daim izləyirdi. 2014-ün payızında futbol Odessası “dənizçilər”in “bürünc” zəfərinin 40 illiyini qeyd edəndə Əhməd Ələsgərov təntənələrdə yox idi. Həmin heyətdən olan, bayram gecəsinə toplaşan veteranların hər biri onun ağır xəstə olduğunu bilirdi. Yarım ildən sonra o artıq həyatla vidalaşdı..Ələsgərovu Odessada, 2-ci xristian qəbiristanlığında dəfn etdilər. “Bürünc” heyətdən olan yetirməsi Viktor Prokopenkonun məzarının cəmi 150 metrliyində...


AVCİYA prezident seckileri ile bagli araliq hesabatini aciqlayib - Azadliq Xeber\nAVCİYA prezident seckileri ile bagli araliq hesabatini aciqlayib\n2018-04-06T13:28 xeber – Azərbaycanda Vətəndaş Cəmiyyətinin İnkişafına Yardım Assosiasiyası (AVCİYA) Seçki Qərargahı aprelin 11-də keçiriləcək prezident seçkiləri ilə bağlı aralıq hesabatını açıqlayıb.\nSputnik Azərbaycan xəbər verir ki, AVCİYA Seçki Qərargahının rəhbəri Məhərrəm Zülfüqarlı deyib ki, aralıq hesabat 05 fevral-06 aprel 2018-ci il dövrü əhatə edir: “Hesabatda “İctimai-siyasi mühit”, “Söz və mətbuat azadlığı”, “Sərbəst toplaşmaq azadlığı”, “Namizədlərin irəli sürülməsi, qeydə alınması”, “Seçici siyahıları, Seçki administrasiyasının fəaliyyəti”, “Təbliğat və təşviqat kampaniyası”nın monitorinqinin nəticələri öz əksini tapıb”.\nOnun sözlərinə görə, hesabatda, həmçinin AVCİYA haqqında məlumat və AVCİYA tərəfindən aparılan KİV-in monitorinqinin nəticələri də yer alıb: “Monitorinqin keçirildiyi dövrdə — müstəqil qəzetlərdə seçki xəbərləri ümumi xəbərlərin 13,27%-ni, müstəqil teleqraf agentliklərində 13,65%-ni, iqtidar qəzetlərində 17,62%-ni, müxalifət qəzetlərində 9,84%-ni təşkil edib. Müstəqil qəzetlər içərisində “Bakı xəbər” qəzeti (51,67%), müxalifət qəzetlərindən “Yeni Müsavat” qəzeti (50%), iqtidar qəzetlərindən “Azərbaycan” qəzeti (50,82%) öz səhifələrində seçki xəbərlərinə daha çox yer ayırıblar. APA və “Trend” informasiya agentliklərinin göstəriciləri bərabərdir (50%)”.\nSeçki qərargahının rəhbəri bildirib ki, seçkilərin hazırlanması və keçirilməsi ilə bağlı Mərkəzi Seçki Komissiyasının (MSK) fəaliyyətini qənaətbəxş qiymətləndirmək olar: “MSK-nın gördüyü bütün işlər fəaliyyət proqramında göstərilən müddətlərdə, vaxtında həyata keçirilib. MSK tərəfindən seçki maarifçiliyinə aid bir sıra tədbirlər həyata keçirilib, müxtəlif vəsaitlər, seçki plakatları çap olunaraq yayılıb. Azərbaycan Respublikası Prezidentliyinə namizədlərin irəli sürülməsi və imzatoplama kampaniyası Seçki Məcəlləsinin tələblərinə uyğun şəkildə həyata keçirilib və kənar müdaxilələr qeydə alınmayıb”.\nHəmçinin vurğulayıb ki, seçkilər ərəfəsində və seçkilər elan olunduqdan sonra sərbəst toplaşmaq azadlığı, söz və mətbuat azadlığı sahəsində hər hansı problemlər müşahidə edilməyib. KİV-in və jurnalistlərin fəaliyyətinə hər hansı müdaxilə və təzyiq faktları qeydə alınmayıb. Vətəndaş cəmiyyəti institutlarının seçki maarifçiliyi, seçkilərin monitorinqi və müşahidəsinə hazırlıq fəaliyyətlərinə, paytaxt və regionlarda seçicilərlə görüşlərinə və tədbirlərin təşkilinə hər hansı müdaxilə və əngəllər müşahidə edilməyib”.\nM.Zülfüqarlının sözlərinə görə, AVCİYA Seçki Qərargahının müxtəlif sahələrdə apardığı monitorinqin nəticələri göstərir ki, 11 aprel prezident seçkiləri ərəfəsində ictimai-siyasi vəziyyət, seçicilərin fəallığı, mövcud qanunvericilik və digər amillər ölkədə demokratik və şəffaf seçkilərin keçirilməsinə tam imkan verir.


IDMAN: Debüt ilinin final təəssüfündən uzaq olmaq üçün\nDebüt ilinin final təəssüfündən uzaq olmaq üçün\nTarix: 21.11.2016 | Saat: 18:07:00 | E-mail | Çapa göndər\nHakimin səhvinin təkrarlanmaması üçün son söz onun vətənində deyilməlidir\n"Qarabağ"ın Avropa liqasındakı debüt ilində uğurlu çıxışının son notları yəqin hələ uzun illər azarkeş ordusunun yadından çıxmayacaq. 2014-cü il dekabrın 11-də İtaliya "İnter"i ilə Bakıdakı son qrup oyununda çexiyalı referi Miroslav Zelinkanın buraxdığı kobud səhv nəticəsində qolu qeydə alınmayan "Qarabağ" pley-off mərhələsindən məhrum edilmişdi.\nO vaxt "Qarabağ"ın evdə "Dnipro" ilə dişsiz oyunu da həmin vaxt çox müzakirə olunmuşdu. Sanki tarix təkrarlanmaq üçün dövr edir. Yenə həmin ssenariyə doğru yol gedirik. Lakin bu dəfə təmsilçimiz onun təkrarlanmaq təhlükəsinin qarşısını elə Çexiyada ala bilər. Bunun üçün təkcə son iki matçdakı uğurlu oyun deyil, həm klubun tarixindəki ən məzmunlu futbol parametrlərinin dolğunluğu, həm də taktiki-strateji mübarizliyi davam etdirməlidir. Son səfər qələbəsi qrupdakı bütün mübahisələrin üzərindən, çox böyük gümanla, xətt çəkə bilər. Əlbəttə, "Fiorentina" doğma divarlar arasında PAOK-a məğlub olmaq fikrinə düşməsə, bütün suallar cavabını tapacaq.\nAvropa liqasındakı ötən oyunlara qısa nəzər salsaq, əsasən, 3-cü tur ardı və 4-cü tur ərəfəsi söylədiklərimizin bir qismini təkrarlamalı olacağıq. Təəssüf ki, "Qəbələ" bu dəfə də rəqiblərinə ciddi rəqabət göstərə bilmədi. Komandanın oyununda dəyişiklik olsa da, bunun keyfiyyət göstəricisi yoxdur. Səbəb isə yenə də, ilk növbədə, komandanın özünə hesabat verməməsidir. Rəqibləri təhlil etmək, oyun planını, baxış bucağını, strateji yanaşmanı dəyişmək lazım olduğu halda, "Qəbələ", sadəcə, rəqibləri qarşısında aciz görünməməyi hədəfləmiş kimi görünür. Belə olduqda, yaxşı oynamaq, bəzən uğurlu nəticə də əldə etmək olar, fəqət yüksəlişdən söz gedə bilməz, oyun göstəricilərində də bunun təsiri olmayacaq. Artıq "Qəbələ" Avropadakı rəqiblərindən çəkinməməlidir. Bunu komandanın oyunları da əyani nümayiş etdirir.\n"Qarabağ" isə artıq oturuşmuş oyununa yeni cizgiləri öz səhvləri üzərində əlavə edib. Bu hələ ölkə çempionatında da effekt verməyə başlayıb. Lakin bu hələ ürkək, kövrək uğurlardır. Onun möhkəm təməli üçün daha əsaslı nəticələrə, ələlxüsus da qrupdan yüksəlməyə ehtiyac var. Noyabrın son cümə axşamı günü Liberesdə yeni tarixin təməlini qoymaq üçün hər bir əsas var. Əlbəttə, bunun üçün "Fiorentina" da məğlub olmalıdır. Bu zaman heç-heçə də yetərli nəticə olacaq. Amma buna bel bağlamadan "Qarabağ" qələbə üçün, ilk turda "Slovan"la evdə buraxdığı səhvləri də düzəltməklə qələbə qazanmaq üçün hər bir imkana malikdir. Növbəti turda qalib gələcəyi təqdirdə yalnız PAOK-un Florensiya qələbəsi vəziyyəti gərginləşdirə bilər. Avropa liqasının pley-off mərhələsi isə daim sürprizli əsaslı uğurlara yol açır. İstənilən halda təkcə "Qarabağ" deyil, həm də Azərbaycan klub futbolu üçün mərhələ keyfiyyətcə yeni mərhələnin təməli də ola bilər. Bunun üçün, sadəcə, hər hansısa arxayınçılıqdan uzaq meydana çıxıb mübarizə aparmaq lazımdır.\nXəbər 773 dəfə oxundu


Fərhad Əliyev siyasi sığınacaq ala bilərmi? - Qardaşı danışdı » GundemXeber İnformasiya Portalı\nGundemxeber.az » Manşet » Fərhad Əliyev siyasi sığınacaq ala bilərmi? - Qardaşı danışdı\nTarix: 12-02-2014, 13:11 Bölmə :Manşet Baxış: 483\nSabiq Iqtisadi Inkişaf naziri Fərhad Əliyevin Böyük Britaniya krallığından siyasi sığınacaq alması məsələsinə qardaşı Əlövsət Əliyev reaksiya verib.\nSabiq nazirin qardaşının bununla bağlı AzNews.az-a açıqlaması kifayət qədər sərt olub:\n“Məndən niyə soruşursunuz, gedin onu Fərhad Əliyevdən soruşun”.\nFərhad Əliyev İngiltərədə mülk sahibidir və onu İngiltərədəki əmlakının qiyməti bir milyondan artıq civardadır. Bundan başqa F. Əliyevin oğlu da bu ölkədə ali təhsil alır. Belə olan halda isə, onun siyasi sığınacaq almadan da həmin ölkədə yaşamaq hüququ var.\nBununla bağlı fikirlərini öyrəndiyimiz Azərbaycan Miqrasiya Mərkəzinin sədri Əlövsət Əliyev də Britaniya qanunlarının Fərhad Əliyev kimi şəxslərin orada sığınacaq olmadan da yaşamasına imkan verir:\n“Mən Fərhad Əliyevin həmin ölkədə hansı mülklərinin olması barədə dəqiq bir söz deyə bilmərəm. Yalnız onu deyə bilərəm ki, bu ölkənin qanunlarına görə, evi olan şəxsin İngiltərədə yaşaması üçün sığınacaq, xüsusən də siyasi sığınacaq almasına zərurət görülmür. Yəni Fərhad Əliyevin Londonda yaşamaq üçün imkanı olduğu təqdirdə, əlavə olaraq siyasi sığınacaq almasına dair şərhlər inandırıcı görünmür”.\nXatırladaq ki, “Yeni Müsavat” qəzeti sabiq iqtisadi inkişaf naziri Fərhad Əliyevin həbsdən çıxdıqdan sonra İngiltərədən siyasi sığınacaq aldığına dair xəbər yayıb. Qeyd edək ki, Fərhad Əliyev və qardaşı “Azpetrol” şirkətinin prezidenti Rafiq Əliyev 2013-cü ilin oktyabrın 14-də prezidentin əfv sərəncamı ilə həbsdən azad edilib.\nFərhad Əliyevin qəfil itkinliyi - Qəfil gedişin ...\nFərhad Əliyev səhhətindəki problemlərlə məşğuldur. ...\nƏdliyyə Nazirliyindən Fərhad Əliyev açıqlaması ...


Cəriməni mobil telefon vasitəsilə ödəyə biləcəyik\n12 Fevral 2014 15:03\n"Azərbaycan Respublikasının Prezidenti İlham Əliyevin fevralın 11-də “ASAN xidmət”in fəaliyyətinin genişləndirilməsi barədə imzaladığı fərman “ASAN xidmət”ə kifayət qədər mütərəqqi səlahiyətlər verir. Son dəyişiklik korrupsiyaya qarşı mübarizə baxımdan eləcə də, xidmətlərin elektronlaşdırılması baxımından olduqca əhəmiyyətlidir. Bu baxımdan, son dəyişikliklər təqdir edilməlidir".\nPublika.Az-ın verdiyi xəbərə görə, bu sözləri iqtisadçı ekspert Vüqar Bayramov “ASAN xidmət”in fəaliyyətinin genişləndirilməsi barədə verilən fərmanı şərh edərkən bildirib.\nOnun sözlərinə görə, sənəd “ASAN ödəniş” sistemi formalaşdırılacaq. Bu sistem inzibati cərimə növündə inzibati tənbeh tətbiq edilməsi barədə qərarların elektron qaydada göndərilməsini və inzibati cərimələrin, məhkəmə qərarlarının icrası ilə əlaqədar ödənilməli olan vəsaitlərin elektron qaydada (o cümlədən “ASAN imza” vasitəsilə) ödənilməsini təmin edəcək.\n“Bu islahatın mahiyyəti birbaşa korrupsiyaya qarşı mübarizə tədbirdir. Belə ki, avtomobilinizdə qaydanı pozursunuzsa, o zaman sizin qayda pozuntunuzu əks etdirən şəkil və tərtib edilən akt sizin mobil telefonunuza göndəriləcək. Siz isə heç yerə getmədən mobil telefon vasitəsi ilə ödəniş edəcəksiniz. Ödəniş etməyi unutmusunuzsa, o zaman sistem sizi sonradan yenə də mobil telefon vasitəsi ilə məlumatlandıracaq. Eyni zamanda, cərimələrin ödənilməsi üçün şəhərin müxtəlif yerlərində ödəmə terminallarının quraşdırılması da nəzərdə tutulur. Oxşar praktika məhkəmə qərarlarının icrası ilə əlaqədar ödənilməli olan vəsaitlərin xüsusi ödəmə terminalları ilə ödənilməsinə də tətbiq ediləcək.\nƏn ciddi yeniliklərdən biri isə “ASAN xidmət” mərkəzlərində dövlət orqanları tərəfindən həyata keçirilən xidmətlərin siyahısının genişləndirilməsidir. Belə ki, artıq bu xidmət indiyədək mənzillər üzərində mülkiyyət hüquqlarının təkrar dövlət qeydiyyatına alınması barədə çıxarış və texniki pasportları verirdirsə, son dəyişiklilərdən sonra artıq mənzillər üzərində mülkiyyət hüquqlarının ilkin dövlət qeydiyyatını da həyata keçirəcək. Eyni zamanda, əgər əvvələr “ASAN xidmət” fərdi yaşayış evləri üzərində mülkiyyət hüquqları ilə bağlı heç bir fəaliyyət aparmırdısa,artıq onların təkrar dövlət qeydiyyatına alınması barədə çıxarışların, texniki pasportların verilməsini həyata keçirəcək. Bununla yanaşı, yeni dəyişikliklərdən sonra sözügedən xidmət yaşayış yeri üzrə qeydiyyata alındığı və ya qeydiyyatdan çıxarıldığı hallarda çağırışçıların və hərbi vəzifəli vətəndaşların hərbi qeydiyyata alınması və hərbi qeydiyyatdan çıxarılması vəxaricdə istifadə üçün nəzərdə tutulan sənədlərə dair Azərbaycan Respublikasının Ədliyyə Nazirliyi tərəfindən apostil verilməsi üçün sənədlərin qəbulunu həyata keçirəcək”.


Ərdoğan Bakı səfərindən dərhal sonra Putinlə əlaqə saxlayacaq - Şərh\n4 Aprel 2014 11:52\n“Son günlər Azərbaycan mətbuatında Ərdoğanın səfərinin səbəbləriylə bağlı informasiyalar həqiqəti əks etdirmir”. Publika.Az xəbər verir ki, bunu politoloq Adıgözəl Məmmədov Ərdoğanın seçkidən dərhal sonra Bakıya gəlməsinin guya Gülən camaatının biznes imperiyasını tam şəkildə dağıdacağı və onun Azərbaycandakı tərəfdaşı olan ARDNŞ prezidenti Rövnaq Abdullayevi işdən çıxarılmasını istəyəcəyini bildirəcəyiylə bağlı yayılan xəbərlərə münasibət bildirərkən deyib.\nPolitoloq qeyd edib ki, bu tipli məsələlər dövlətlərarası münasibətlər kontekstində həll olunmur: “Ona görə də hesab edirəm ki, Ərdoğanın səfəri daha ciddi mətləblərdən xəbər verir. Belə ki, regionda baş verən siyasi və iqtisadi kataklizmlərlə bağlı çox ciddi siqnallar var. Qərbin, o cümlədən də Türkiyənin bizim regionla bağlı strateji maraqları var. Azərbaycan türk dünyasına açılan bir pəncərədir və bu region həmçinin alternativ nəqlliyat kolidorudur. İstənilən halda, bu, Avrasiya enerji və nəqliyyat koridorunun təhlükəsizliyinin qorunması Türkiyə ilə Qərbin maraqlarını birləşdirir. Əlbəttə, Türkiyənin birbaşa özünün maraqları zaman -zaman Qərbin maraqları ilə də çarpışır. Ancaq Türkiyə geosiyasi konstruksiyalar baxımından Qərb və ABŞ-dan fərqli olaraq, regionda yeterincə manevr etmək imkanlarına sahibdir. Türk baş nazirinin Rusiya prezidenti Vladimir Putinlə şəxsi dostluğu buna bariz bir nümunədir.\nHər iki liderin qarşılıqlı inama dayanan işgüzar münasibətləri var . Nəzərə almaq lazımdır ki, son dövrlər bəzi hallarda bu iki lider müəyyən siyasi məsələlərdə, hətta eyni mövqedən çıxış etməslər belə, strateji niyyətlərdə ümumi dil tapa bilirlər.Son dövrlər ABŞ və Rusiya arasında həmin ümumi dil mövcud deyil. Ərdoğanın Bakı səfəri geosiyasi yükə malikdir və regionun gələcək taleyi ilə əlaqədar məsləhətləşmələr xarakteri daşıyır. Ona görə də türk baş nazirinin Azərbaycan səfərindən sonra Rusiya prezidenti V.Putinlə təmasa kecəcəyini də istisna etmirəm. Mən düşünürəm ki, Ərdoğan kimi ciddi siyasətçi məhz bu gərginliyi aradan götürmək üçün Bakıya gəlir. Ərdoğan olduqca usta bir siyasətçidir. O, Bakı səfərindən maksimum nəticə almağa çalışacaq və buna da inanıram ki, nail olacaq. Əlbəttə, bu gərginliyin soyudulmasının nəticəsi olaraq, Azərbaycanda fəaliyyət göstərən türk şirkətləri üçün yeni üfüqlər görünəcək. Ona görə də biz daha çox ikitərəfli münasibətlərə diqqət etməliyik. Bu həm Azərbaycan-Türkiyə, həm də Azərbaycan- Rusiya münasibətlərinə öz təsirini göstərəcək”.


Anar Kərimovun bu işçisindən XƏBƏRİ YOXDUR? - İTTİHAM VAR!\n19:06 09-06-2022 333\n24 mart 2000-ci ildə prezident fərmanı ilə təsdiq edilmiş “Muzeylər haqqında” Azərbaycan Respublikasının qanununun 24-cü maddəsində muzeylərin maliyə mənbələri göstərilib: büdcədən ayrılan vəsait; biletlərin satışından əldə olunan gəlir; ekskursiya xidməti, sərgilərin təşkili, çap məhsullarının və suvenirlərin hazırlanması və satışından əldə olunan gəlirlər, muzeylərə məxsus bədii salon, emalatxana və digər obyektlərdən yığılan gəlirlər; hüquqi və fiziki şəxslərin könüllü ayırmaları; məsləhətlər verilməsi və ekspertiza keçirilməsindən əldə olunan gəlirlər və Azərbaycan Respublikasının qanunvericiliyi ilə qadağan olunmayan digər xidmətlərdən əldə edilən gəlirlər.v.s\nAmma Azərbaycan Respublikasının Qanunverciliyində göstərilən “Muzeylər haqqında” qanun Neftçala rayonunda ciddi surətdə pozulub.\nBelə ki,Turantv.az saytının redaksiyasına Neftçala rayonundan şikayət daxil olub. Neftçala Tarix-Diyarşünaslıq muzeyində artıq 5 ildir ki, davam edən müdiriyyət özbaşnalığı, işçilər arasında narazılığa gətirib çıxarıb. İşçiləri təbəqələrə ayıran müdiriyyət qanunsuz olaraq “haq” alaraq çaxnaşma yaradır. İşçilər arasında münaqişə yaratmaqdan xüsusi zövq alan Muzeyin müdirəsi Gülmirə Səfərovadır. Xanım müdirənin idarətmədəki özəl “zakonları” var ki,adamı təəccübləndirir:\nTarix Diyarşünaslıq Muzeyinin müdirəsi Gülmirə xanımı əgər kimsə “görüm-baxım” edirsə,işə gəlməyinə ehtiyac yoxdur.\nİşləyən işçilərə qarşı isə maneə yaradılır, işdən çıxarılmaqla şantaj olunurlar. Bu özbaşınalıqdan xəbərdar olan Neftçala Regional Mədəniyyət İdarəsinin rəhbəri Əlisultan Sadıqovun heç bir tədbir görməməsi işləri dahada qəlizləşdirir. Əlbəttə ki, bu vəziyyətə Region rəhbərinin göz yummaqda səbəbi var.\nİşçilərdən yığılan pullar Gülmirə xanım və Əlisultan muellimin arasında “ata malı” kimi bölünür.Dövlət tərəfindən Neftçala Tarix Diyarşünaslıq Muzeyinə ayrılan vəsaitlər heç bir iş görülmədən Gülmirə xanım ilə Əlisultan Sadıqov arasında bölünməsi haqda məlumatı olmayan yoxdur rayonda.\nMənbənin məlumatına görə,onlar ağ kağıza qol çəkdirib, dövlətin malını talamaqla məşğul olurlar. 9 il təmirsiz qalan, 2019 cu ildə təmir olunan muzey,indi də ekspoziyia tərtib olunub təhvil verilməli olduğu halda nədənsə təhvil verilmir.Dəfələrlə pul ayrılmasına baxmayaraq vəsait yoxa çıxıb.2 ildir tərtibatsız qalan muzey adını çəkdiyimiz rəhbərlərin sayəsində ərsəyə gəlmir.və nəticədə Muzey baxımsız vəziyyətdədir.\nNeftçala Tarix Diyarşünaslıq Muzeyinin müdirəsinin bir sözü var: Mənim arxamda Region rəisi Əlisultan Sadıqov dayanıb. Azərbaycan respublikasının Mədəniyyət və Turizm naziri Anar Kərimovun müraciət edərək bildiririk ki, daim işləyən təbəqəni diqqət mərkəzində saxlayın,ə və onlarin əməyini xüsusi olaraq qiymətləndirin! Rüşvətxorluğa son qoyun sözlərinə məhəl qoymayan bu məmurların özbaşnalığına kim son qoyulmalıdır?\nTurantv.az saytının növbəti buraxılışında Neftçala rayon Heydər Əliyev mərkəzində baş verən özbaşınalığı haqqında məlumat verəcəyik.\nMədəniyyət və Turizm Nazirliyinin və digər adları çəkilən qrumların mövqeyini dinləməyə və dərc etməyə hazırıq.